title: Rajamäki

text: Rajamäen historiaan liittyy oleellisesti Alkon (nykyisin Altia) tehtaat. Tehtaiden edeltäjä oli vuonna 1888 perustettu Hyvinkään Tehtaan Osakeyhtiö, josta kehittyi maan suurin hiivatehdas ja viinanpolttimo. Tehdas perustettiin Rajamäelle sen puhtaiden pohjavesien takia. Vuoden 1919 kieltolain seurauksena tehdas siirtyi Suomen valtiolle. Alkoholi- ja hiivateollisuus on ollut keskeinen osa Rajamäen ja koko kunnan historiaa. Hiivateollisuus loppui 1990-luvulla, mutta alkoholitehdas on yhä edelleen Rajamäellä. Nykyisin Altian Rajamäen tehtailla jatkojalostetaan viina, joka on poltettu eli tislattu Koskenkorvan tehtailla Etelä-Pohjanmaan Ilmajoella. Rajamäeltä alkoholi kuljetetaan ympäri maailmaa.


title: Rajamäki

text: Alkoholitehdas joutui toisen maailmansodan aikana pommituksien kohteeksi. Tavoitteena oli tuhota Suomen viinavarantoja ja osa syytä oli myös se, että tehtailla valmistettiin sodan aikana noin 500 000 molotovin cocktailia. Pulloissa olleet korkit, joissa luki "Rajamäki" auttoivat pommituksia. Läheiselle mäelle rakennettiin kaksi tykkitornia puolustamaan viinatehdasta.


title: Rajamäki

text: Hangon ja Hyvinkään välinen rautatie kulkee Pohjois-Nurmijärven kautta, mikä on lisännyt yritystoimintaa Rajamäellä. Viinatehtaalta on juomia kulkenut rautatien kautta ja nykyisin myös rekkojen kyydissä. Rajamäen pohjoispuolitse kulkee valtatie 25.


title: Rajamäki

text: Rajamäellä sijaitsee peruskoulu, jota käyvät myös lapset pienemmiltä lähialueilta. Rajamäen ala-asteella on n. 720 oppilasta, ja yläasteella n. 450. Rajamäellä sijaitsee myös Rajamäen lukio, jossa opiskelee n. 140 opiskelijaa. Rajamäen kyläpäivä järjestetään elokuun viimeisenä lauantaina joka vuosi. 11.10.2018 Rajamäelle valmistui kauppakeskus Lähde.


title: Rajamäki

text:
Rajamäen taajamassa on Nurmijärven kunnan sivukirjasto sekä uimahalli. Hieman taajamasta sivussa on vuonna 1960 käyttöön otettu hautausmaa, jolla on vuonna 1969 valmistunut siunauskappeli.
Rajamäen kirkko on Erkki Huttusen suunnittelema, vuonna 1938 valmistunut kirkkorakennus, jossa on säännöllistä seurakuntatoimintaa. Kirkko tarjoaa messuja sekä päiväkerhotoimintaa.


title: Rajamäki

text: Suomalaisen jännityselokuvan "Yöjuna" vuodelta 1996 rautatiekohtauksia on kuvattu Rajamäen rautatieasemalla.


title: Rajamäki

text: Rajamäellä, entisessä Alkon omistamassa Matkun kartanossa, on vuodesta 1942 lähtien toiminut myös Työtehoseuran opetuskeskus, jonka yhteydessä toimi Rajamäen metsätyönjohtajakoulu (sittemmin metsäopisto). Hyvinkään kaupunki osti metsäopiston vuonna 1993 ja liitti sen tuolloin perustettuun Uudenmaan maaseutuopistoon. Oppilaitos siirrettiin Hyvinkäälle vuonna 1997. Työtehoseuran päätoimipaikka siirtyi Helsingin Lauttasaaresta Rajamäelle 2000-luvun alussa.


title: Rajamäki

text: Vuoden 2000 taajamarajauksessa Rajamäki oli kasvanut yhteen Hyvinkään keskustaajaman kanssa, mutta nykyisin se muodostaa jälleen oman taajamansa.Facebookissa


title: Homo

text: Homo voi tarkoittaa:


title: Tappisolu

text: Tappisolut ovat silmän verkkokalvolla sijaitsevia valon aistimiseen erikoistuneita soluja. Silmän valoherkät solut on nimetty sauvasoluiksi ja tappisoluiksi, joista tappisoluilla on värihavainnoissa tärkeä osa.


title: Tappisolu

text: Tappisoluissa on kussakin yhtä pigmenttiä, jonka mukaan solut ovat herkkiä eri aallonpituusalueille. Värierottelukyky perustuu solujen sisältämien pigmenttien energiatiloihin. Valon absorptio materiaaliin riippuu siitä kuinka hyvin sen fotonien energia vastaa materiaalin energiatilojen välisiä eroja. Pitkäaaltoisen (punaisen) valon fotonien energia on pienempi kuin lyhytaaltoisen (sinisen) valon energia ja siten solun pigmenttien kemiallinen koostumus vaikuttaa siihen, minkä väriselle valolle ne ovat herkkiä. Lyhyelle aallonpituudelle (sinistä lähellä oleville värisävyille) herkkiä tappisoluja on vähiten, keskipitkän alueen soluja 20-kertaisesti ja pitkään aallonpituusalueeseen keskittyneistä soluja noin 40-kertaisesti lyhyeen alueeseen erikoistuneiden solujen määrä.


title: Tappisolu

text: Tappisolut ovat jakautuneet epäsäännöllisesti koko silmän takaosaan, mutta niitä on eniten foveaksi kutsutussa verkkokalvon keskiosassa. Ihmisen silmässä tappisoluja on 5–6 miljoonaa. Niiden halkaisija on 2–8 mikronia.


title: Tappisolu

text: Tappisolut aistivat valon aallonpituuden eivätkä ole niin valoherkkiä kuin sauvasolut. Tappisolut tarvitsevat suuremman energiamäärän kuin sauvasolut ja hämärässä värinäkö katoaa kokonaan.


title: Tappisolu

text: Ihmisellä tappisoluja on yleensä kolmea eri tyyppiä, jotka ovat herkistyneet valon eri aallonpituuksille. Kukin tappisolu on herkkä tietyllä aallonpituusvälillä (punaiseksi kutsuttu solutyyppi on herkin oranssinkeltaisen valon aallonpituudella). Siniselle alueelle herkkää pigmenttiä sisältävät solut ovat herkimmillään valolle, jonka aallonpituus on noin 445 nm, eivätkä pysty havainnoimaan aallonpituudeltaan 520 nm ylittävää valoa. Kahta muuta pigmenttiä sisältävät solut pystyvät sen sijaan havainnoimaan kaikkia valon aallonpituuksia. Vihreiksi kutsuttujen solujen herkkyyshuippu on aallonpituuden 535 nm ja punaisiksi kutsuttujen, pitkään aallonpituusalueeseen keskittyneiden solujen 575 nm kohdalla.


title: Gnaeus Julius Agricola

text: Gnaeus Julius Agricola (13. kesäkuuta 40 – 23. elokuuta 93) oli roomalainen sotapäällikkö.


title: Gnaeus Julius Agricola

text:
Agricola syntyi Gallia Narbonensiksessa (nyk. Etelä-Ranskassa) ja meni naimisiin Domitia Decidianan kanssa. He saivat yhden tyttären, joka meni naimisiin historioitsija Tacituksen kanssa. Tacitus oli yksi hänen suurimmista kannattajistaan ja hän kirjoitti Agricolan elämäkerran "De vita et moribus Julii Agricolæ". Kirjassa Tacitus kuvaa erityisesti Agricolan toimintaa Britanniassa.
Agricolan ura alkoi sotilastribuunina Britanniassa vuosina 58–62 kuvernööri Gaius Suetonius Paullinuksen alaisena. Tämän jälkeen Agricola toimi muun muassa legioonan komentajana ja Gallia Aquitanian provinssin kuvernöörinä. Samalla hänestä tehtiin myös patriisi. Kun yksi konsuleista kuoli vuonna 77, valittiin Agricola hänen tilalleen. Seuraavana vuonna hänet valittiin Britannian kuvernööriksi. Britanniassa Agricola kukisti walesilaiset ja kaledonialaiset Mons Graupiuksen taistelussa.


title: Gnaeus Julius Agricola

text: Vuonna 84 hänet kutsuttiin takaisin Roomaan, ehkä siksi että keisari Domitianus pelkäsi Agricolan saamaa suosiota. Agricola kuoli perintötilallaan Gallia Narbonensiksessa vuonna 93. Huhut kertoivat, että hänet olisi myrkytetty, mutta asiasta ei ole näyttöä.


title: Datafuusio

text: Datafuusio () on muodollisesti määritelty kehys, jossa kuvataan eri lähteistä peräisin olevan tiedon yhteyden luomisen menetelmät ja työkalut ja jonka tarkoituksena on löytää informaatiolle suurempi arvo.


title: Datafuusio

text: Tätä muodikasta termiä kuitenkin käytetään melko vapaasti moninaisista asioista ja sen määritelmä ei ole kovin tarkka.


title: Datafuusio

text: Datafuusio on epistemologisesti integroiva prosessi, jossa suuri määrä alempaa tietoa yhdistetään tiedon seuraavalle tasolle yhdeksi kokonaisuudeksi.


title: Datafuusio

text: Esimerkkinä tästä on useiden tutkien useiden havaintojen yhdistäminen useista maaleista kunkin maalin yhdeksi seurannaksi. Tällä tavalla voidaan saada parhaimmillaan "kaunis" seuranta häivelentokoneista (F-117, B-2), jotka on tehty periaatteessa tutkassa vaikeasti havaittavaksi ja yhden tutkan osalta lähes näkymättömäksi.


title: Datafuusio

text: Toinen esimerkki, joka oli koekäytössä jo Persianlahden sodassa 1991, on USA:n ASAS- tiedustelujärjestelmän signaalitiedustelun keinoälyohjelma. Siinä signaalitiedustelun raaka-data, mm. radioliikennemäärä, radioiden suunnitut paikat, radioiden tyypit ja radioverkkojen rakenteet syötettiin malliin Irakin johtamis- ja viestijärjestelmän rakenteesta. Ulos saatiin ehdotuksia esikuntien ja joukkojen sijainnista ja tyypeistä. Amerikkalaisten mielestä tämä keinoälyohjelma oli merkittävin syy irakilaisten johtamisjärjestelmän romahduttamiseen järjestelmänä. Tämä keinoälyohjelma teki siis ihmiselle käsittämättömästä määrästä raakatietoa ihmisille merkityksellistä tietoa.


title: Datafuusio

text: Datafuusion merkityksen nousun takana voidaan nähdä:


title: Luettelo Suomen kunnista väestötiheyden mukaan

text: Tämä on luettelo Suomen kunnista väestötiheyden mukaan. Tiedot lasketaan tilastoiduista väkiluvuista ja tilastoiduista maapinta-aloista. Kuntien mediaanissa on ( hlö/km²).


title: Pierre Louis Moreau de Maupertuis

text: Pierre Louis Moreau de Maupertuis (kastettu 28. syyskuuta 1698 Saint-Malo – 27. heinäkuuta 1759 Basel) oli ranskalainen matemaatikko ja tähtitieteilijä.


title: Pierre Louis Moreau de Maupertuis

text: Maupertuis oli Ranskan tiedeakatemian retkikunnan johtajana Tornionlaaksossa vuosina 1736–1737. Retkikunta mittasi yhden asteen suuruisen meridiaaninkaaren todellista pituutta maastossa (astemittaus). Tarkoituksena oli selvittää, onko maapallo navoiltaan litistynyt vai ei. Toinen vastaavanlainen retkikunta lähetettiin päiväntasaajalle nykyisen Ecuadorin valtion alueelle.


title: Pierre Louis Moreau de Maupertuis

text: Mittausten eteläisin piste oli Alatornion kirkon torni ja pohjoisin Kittisvaara Pellossa. Muita pisteitä olivat muun muassa Pullinkivaara Svansteinin (Turtolan) kylällä, Niemivaara Pellon kunnassa sekä Aavasaksa Ylitorniolla.


title: Pierre Louis Moreau de Maupertuis

text: Maupertuis oli Ranskan akatemian jäsen ja sen kahdeksannen oppituolin haltija vuodesta 1743 alkaen. Hän oli Émilie du Châtelet’n geometrian opettaja ja myös rakastaja.


title: Pierre Louis Moreau de Maupertuis

text: Maupertuis oli myös biologian varhainen teoreetikko, eritoten teoksessaan "Vénus physique" (1745), suom. 2017.


title: Pierre Louis Moreau de Maupertuis

text: Maupertuis’n tärkeimpiä teoksia:


title: Pierre Louis Moreau de Maupertuis

text: Hänen kootut teoksensa julkaistiin vuonna 1752 Dresdenissä ja vuonna 1756 Lyonissa.


title: Sosiaalinen yritys

text: Sosiaalinen yritys on yrityksen toimintatapa, jossa tavoitteena on taloudellisen kannattavuuden ohella yhteiskunnallinen yleishyödyllisyys (eli sosiaalinen) merkittävyys. Tämä sosiaalinen tavoite voi olla vajaakuntoisten työllistäminen eli kuntouttava työtoiminta, syrjäytyneiden integrointi yhteiskuntaan tai esimerkiksi ympäristönhoito. 1990-luvulta alkaen on eurooppalaisille yrityksille myönnetty verohelpotuksia tai annettu taloudellista tukea.


title: Sosiaalinen yritys

text: Suomessa laki sosiaalisista yrityksistä (1351/2003) astui voimaan vuoden 2004 alussa. Lakia muutettiin pieniltä osin (409/2007) 1.5.2007 lukien niin, että myös aiemmat sosiaalihuollon työllistymistä tukevaan toimintaa osallistuneet henkilöt luetaan lain edellyttämään vajaakuntoisten osuuteen. Lain mukaan sosiaalinen yritys on kaupparekisteriin merkitty yritys, joka poikkeaa muista yrityksistä siinä, että sen palveluksessa olevista työntekijöistä on vähintään 30 prosenttia vajaakuntoisia tai yhteensä vähintään 30 prosenttia vajaakuntoisia ja pitkäaikaistyöttömiä ja että tämä yritys on merkitty sosiaalisten yritysten rekisteriin.


title: Sosiaalinen yritys

text: Sosiaalinen yritys voi saada näiden vajaakuntoisten ja pitkäaikaistyöttömien palkkaamiseen palkkatukea tavallista pidemmäksi ajaksi tai tavallista korkeampana. Palkkatuki ei voi ylittää aiheutuneita henkilöstökuluja ko. työntekijän osalta. Verotuksessa sosiaalista yritystä kohdellaan kuten muitakin yrityksiä.


title: Sosiaalinen yritys

text: Helmikuussa 2007 sosiaalisten yritysten rekisteriin oli kirjattu 85 yritystä. Yrityksissä oli noin 400 työntekijää, joista vajaakuntoisia oli 140 ja pitkäaikaistyöttömiä 50. Syksyllä 2007 perustettiin Suomen 100. sosiaalinen yritys Kinnua Mahis Oy. Työ- ja elinkeinoministeriön jatkuvasti päivittämän rekisterin mukaan 31.1.2008 sosiaalisia yrityksiä oli 149. Suomen ensimmäinen Sosiaalinen yritys oli oululainen Tervatulli Oy, joka on osa Nuorten Ystävät-konsernia. Keväällä 2009 uutisoitiin Tervatullin liiketoiminnan päättyvän maaliskuun 2009 lopussa.


title: Sosiaalinen yritys

text: Pekka Pättiniemi (2006) on väitöskirjassaan "Social Enterprise as Labour Market Measure" (Sosiaaliset yritykset työllisyyspolitiikan välineenä) lähestynyt sosiaalisia yrityksiä nykyistä sosiaalisten yritysten lakia laajemmassa perspektiivissä. Hän muistuttaa siitä, että 1990-luvun talouslaman aikana perustettiin runsaasti (yli 200) osuuskuntamuotoisia yrityksiä tukemaan työttömien henkilöiden elämänhallintaa ja tuotannollista työllistymistä. Pättiniemi ennakoi, että erityisesti palvelusektori olisi sosiaalisten yritysten keskeinen toimiala. Kehitystä voisi jo nyt tutkia, kun sosiaalisten yritysten rekisterissä on jo yli 120 yritystä.


title: Sosiaalinen yritys

text: Sosiaalisten yritysten eurooppalainen kattojärjestö CEFEC valitsi vuoden 2007 eurooppalaiseksi sosiaaliseksi yritykseksi pirkanmaalaisen Kuntoutuskeskus Mental Oy:n, joka tuottaa sosiaalialan asumispalveluja mielenterveys- ja päihdekuntoutujille sekä lastensuojelun laitospalveluja. Mental Oy valittiin keväällä myös Vuoden uusyritykseksi. Yritys perustettiin 2005 viiden työntekijän suuruisena, syksyllä 2007 se työllisti jo 40 henkilöä.


title: Sosiaalinen yritys

text: Marianna Laakso on VATES-säätiössä tutkinut normaalikuntoisten työntekijöiden työtyytyväisyyttä sosiaalisissa yrityksissä erityisesti suhteessa tukityöllistettyihin työtovereihin. Tutkimushetkellä sosiaalisia yrityksiä oli 34 ja hän sai vastauksia 18 yrityksestä. Merkittävin tutkimustulos oli se, että normaalikuntoisista 60 prosenttia suhtautui kielteisesti tukityöllistettyjen täyteen palkkaan. Kielteistä suhtautumista lievensi avoin tiedottaminen tukityöllistettyjen tilanteesta sekä työllistämisen sosiaalisten näkökohtien korostaminen.


title: GATS

text: GATS ("General Agreement in Trade on Services") on yksi Maailman Kauppajärjestön, WTO:n, sopimuksista, joilla tähdätään kaupan vapauttamiseen. Sen alueena on palvelukauppa, mikä tarkoittaa kaikkia niitä aloja, joilla tarjotaan erilaisia palveluja, koskien sekä julkista että yksityistä sektoria. GATS tähtää kaikkien palvelujen kaupan vapauttamiseen, mutta ensimmäisiin sopimusteksteihin sisältyy monia varauksia, joilla maat voivat pitää joitain omia palvelusektoreitaan suljettuina, esimerkiksi vesihuoltosektorin.


title: GATS

text: GATSin sopimusteksti sisältää yli tuhat sivua tekstiä, joten se on toistaiseksi yksi WTO:n monimutkaisimmista sopimusteksteistä. GATS-neuvottelut perustuvat bilateraalisiin sopimuksiin, joissa eri neuvottelujen osapuolet (jäsenmaat) vaativat toinen toisiltaan jonkin palvelusektorin kaupan vapauttamista, ja tarjoavat tilalle saman tai jonkun muun sektorin avaamista omassa maassaan.


title: GATS

text: GATS-sopimus on kokonaisuutena herättänyt laajaa kritiikkiä sekä asiantuntijoiden että kansalaisjärjestöjen edustajien keskuudessa. Tämän kritiikin mukaan sopimuksesta hyötyvät vain teollisuusmaiden suuryritykset, ja suurimpia häviäjiä ovat kehitysmaat. Näyttääkin jopa todennäköiseltä, että kehitysmaat jättäytyvät jossain vaiheessa pois koko sopimuksesta, sillä niillä ei ole paljoakaan voitettavanaan ja hyvin paljon hävittävää.


title: GATS

text: Toronton yliopiston johtamisen laitoksen professori ja kansainvälisyystutkija Jane Knight on kirjoittanut GATS - sopimuksesta raportin, jossa hän tarkastelee, miten vapaakaupan laajeneminen koulutussektorilla sisältää riskejä. Tällaisia riskejä ovat:GATS ja koulutusvienti


title: Taistelutoverit

text: Taistelutoverit () on vuonna 2001 valmistunut kymmenenosainen toiseen maailmansotaan sijoittuva draamasarja. Sarja perustuu historioitsija Stephen E. Ambrosen kirjoittamaan romaaniin "Band of Brothers: E Company, 506th Regiment, 101st Airborne from Normandy to Hitler’s Eagle’s Nest". Sarja kertoo Yhdysvaltain 101. maahanlaskudivisioonan 506. rykmentin E-komppanian vaiheista ennen sotaa ja sen aikana. Sarjan tuottivat Steven Spielberg ja Tom Hanks sotaelokuvan "Pelastakaa sotamies Ryan" (1998) menestyksekkään yhteistyön innoittamina.


title: Taistelutoverit

text: Sarjan tapahtumat, aivan kuten henkilöhahmotkin, perustuvat Ambrosen tutkimuksiin ja tallennettuihin haastatteluihin E-komppanian veteraaneista. Joidenkin veteraanien haastatteluja nähdään osien alussa, mutta heidän henkilöllisyyttään ei paljasteta ennen sarjan viimeistä osaa.


title: Taistelutoverit

text: Taistelutoverit oli valmistuessaan kallein koskaan tehty minisarja. Sarjan budjetti oli noin 125 miljoonaa dollaria. Sarja palkittiin kuudella Emmy-palkinnolla sekä yhdellä Golden Globella kategoriassa "Paras minisarja tai televisiota varten tehty elokuva". Internet Movie Databasen käyttäjät ovat äänestäneet sen kaikkien aikojen toiseksi parhaaksi televisiosarjaksi (9,5/10).


title: Taistelutoverit

text: Sarja on esitetty Suomen televisiossa viidesti: kesällä 2002, syksyllä 2003, Yle Fem -digikanavalla kesällä 2005, Yle TV1:llä 4. kesäkuuta – 6. elokuuta 2008 sekä syksyllä 2009.


title: Taistelutoverit

text: Vuonna 2005 sarjasta julkaistiin kaikki kymmenen jaksoa sisältävä DVD-kokoelma, jossa oli mukana myös televisiossa esittämätöntä lisämateriaalia.


title: Taistelutoverit

text: Spielberg ja Hanks ovat tuottaneet myös sarjan "", joka kertoo Tyynenmeren tapahtumista toisessa maailmansodassa. Sarjan ensiesitys oli keväällä 2010, ja Suomessa se esitettiin 28. joulukuuta 2010 – 1. maaliskuuta 2011 Yle TV1:llä.


title: Taistelutoverit

text: Sarjan englanninkielinen nimi "Band of Brothers" tulee William Shakespearen historiallisesta näytelmästä "Henrik V", jossa Englannin kuningas Henrik V pitää kuuluisan puheen ennen Agincourtin taistelua. Lainauksen lyhennetty versio on myös Ambrosen kirjan ensimmäisellä sivulla, jonka lisäksi Carwood Lipton lainaa tekstiä sarjan viimeisessä osassa.


title: Taistelutoverit

text: Lisäksi myynnissä olevasta DVD-sarjasta löytyy lisämateriaalina dokumentti "We Stand Alone Together", jossa on E-komppanian veteraanien haastatteluja sekä näyttelijän muokkaama videopäiväkirja näyttelijöiden saamasta armeijan pikakurssista.


title: Lammas

text: Lammas ("Ovis aries") on vuohieläinten alaheimoon kuuluva nisäkäs, jota kasvatetaan etenkin sen villan, lihan ja maidon vuoksi.


title: Lammas

text: Uroslammasta kutsutaan pässiksi, naaraslammasta uuheksi, nuorta lampaanpoikasta karitsaksi ja kuohittua pässiä oinaaksi.


title: Lammas

text: Aikuinen lammas painaa 35–180 kilogrammaa. Lampaalla on tuuhea karva. Lampaalla on hajurauhaset kasvoissaan ja takaraajoissaan. Sillä on yleensä lyhyt häntä.


title: Lammas

text: Lampaan pässeillä on jalostuksen seurauksena yleensä pienemmät sarvet kuin villien lammaslajien pässeillä. Lampaan karva kasvaa jatkuvasti, joten sitä voidaan keritä vuoden ympäri.


title: Lammas

text: Lampaat laiduntavat yleensä laumassa. Lampaat ovat arkoja eläimiä ja lähes täysin suojattomia petoeläimiä vastaan.


title: Lammas

text: Lammas on märehtijä, joka syö ruohoa ja muuta nurmikasvillisuutta, mieluiten lyhyttä ja hienoa, mutta joskus myös korkeaa ja karkeaa kasvustoa. Lammas syö kasvin tarkemmin kuin esimerkiksi lehmä, joten lampaat voivat ylilaiduntaa lehmää herkemmin.


title: Lammas

text: Lammas saavuttaa sukukypsyyden noin yhden vuoden iässä ja lisääntyy yleensä puolentoista vuoden ikäisenä. Lampaalle syntyy yleensä yksi karitsa, joskus kaksi. Emo lopettaa imettämisen kun karitsa on neljän tai viiden kuukauden ikäinen. Suomenlammas on ainutlaatuisen hedelmällinen. Sille syntyy joka toisessa tiineydessä kolme karitsaa tai enemmän, ja pässit saavuttavat sukukypsyyden jo neljän kuukauden ikäisinä.


title: Lammas

text: Lammas elää keskimäärin 10–12-vuotiaaksi. Vanhin lammas oli kuollessaan 23 vuoden 7 kuukauden ja 28 päivän ikäinen.


title: Lammas

text: Lammas kehittyi luultavasti villistä muflonista. Lammas kesytettiin villilampaasta viimeistään 5000 eaa., ja lampaiden jäännöksiä on löydetty monesta varhaisesta asutuskeskuksesta Lähi-idässä, Euroopassa ja Keski-Aasiassa.


title: Lammas

text: Lammas on alkuaan kesytetty lihan ja maidon saamiseksi. Silloisen lampaan päällyskarva oli karkeaa, ja sen alla oli lyhyt aluskarva. Karva vaihtui keväällä. Nykyisen lampaan villa kasvaa jatkuvasti noin 2 000 vuotta sitten tapahtuneen mutaation vuoksi. Arkeologian aineistossa se todetaan siitä, että niihin aikoihin yleistyvät keritsimet ja villakammat häviävät.


title: Lammas

text: Lampaan väri on valikoivan jalostuksen tuloksena muuttunut enimmäkseen valkoiseksi. Vielä pronssikaudella 1500 eaa. lammas oli pääasiassa tummanruskea. Etelä-Euroopassa lampaan väri muuttui harmaan kautta valkoiseksi antiikin aikana. Myös lampaan villa on jalostettu aina vain pehmeämmäksi.


title: Lammas

text: Lampaita on yli 200 rotua. Lammasrotujen määrää on vaikea määrittää, koska yleensä vain kehittyneet maat pitävät roturekistereitä. Rotujen kokonaismääräksi on esitetty jopa yli tuhatta. Millään toisella nisäkäslajilla ei rotuja ole yhtä paljon kuin lampaalla. Lammasrodut voidaan luokitella joko niiden ensisijaisen käyttötarkoituksen mukaan (lihan tai villan tuotanto), niiden tuottaman kuidun tyypin mukaan tai niiden fyysisten tuntomerkkien mukaan. Joitain rotuja käytetään useampaan kuin yhteen tarkoitukseen.


title: Lammas

text: Suomessa lampaita oli vuonna 2015 yhteensä 155 200, joista uuhia 73 800. Suomen selvästi yleisin lammasrotu on suomenlammas. Muita suomalaisia alkuperäisrotuja ovat kainuunharmas ja ahvenanmaanlammas. Lihaksi Suomessa kasvatettavia rotuja ovat texel, oxford down, rygja, dorset, suffolk, itäfriisiläinen maitolammas, ruotsalainen turkislammas ja dorper.


title: Lammas

text: Suomalaisissa alkuperäisrotujen lampaissa on Eurooppaan idästä ensimmäisenä tuotujen lampaiden perimää. Muualla Euroopassa lampaiden populaatiot ovat nuorempia, pääosin noin 5000 vuoden ikäisiä.


title: Lammas

text: Lampaasta saadaan villaa, maitoa ja lihaa. Suurimpia lampaantuottajia ovat Australia, Uusi-Seelanti, Kiina, Intia, Yhdysvallat, Etelä-Afrikka, Argentiina ja Turkki. Maailmassa oli 2000-luvun alussa arviolta yli miljardi lammasta. Lammaskarjan kasvattajaa kutsutaan lampuriksi.


title: Lammas

text: Lampaita käytetään myös laiduneläiminä. Ne hoitavat luontoa ja maisemaa säilyttäen maisemat avoimina ja pitäen yllä luonnon monimuotoisuutta. Lampaat torjuvat hyvin vesakkoja.


title: Lammas

text: Eläintuotannon lisäksi lampaita pidetään joskus lemmikkeinä.


title: Lammas

text: Laiduntavat lampaat ovat joissain maissa kuten Keniassa ajaneet samasta ruoasta kilpailevia villieläimiä ahtaalle. Lampaat voivat myös aiheuttaa metsäkatoa ja makean veden puutetta.


title: James Burton

text: James Burton (1788–1862) oli englantilainen arkeologi ja egyptologi. Kuuluisaksi hänet tekivät hänen piirtämänsä kopiot Kuninkaiden laakson hautojen seinämaalauksista.


title: James Burton

text: James Burton syntyi Lontoossa vuonna 1788. Hänen isänsä oli James Haliburton, joka muutti nimensä Burtoniksi. Hänen äitinsä oli Elizabeth Westly.


title: James Burton

text: Burton opiskeli Trinity Collegessa Cambridgessä. Vuonna 1810 hän valmistui humanististen tieteiden kandidaatiksi ja 1815 hänestä tuli filosofian maisteri. Vuosien 1815 ja 1822 välillä hän toimi apulaisena arkkitehdille Sir John Soane. Burton matkusteli ympäri Italiaa Soanen ja tämän sihteerin, Charles Humphreysin kanssa. Matkoillaan hän tapasi useita tuon ajan merkittävimpiä egyptologeja kuten Sir John Gardner Wilkinson, Edward William Lane ja Sir William Gell.


title: James Burton

text: Vuonna 1822 Burton sai kutsun Pasha Mohammed Alilta ryhtyä mineralogiksi hiiltä etsivään Egyptin geologiseen kartoitukseen. Burton, jolla ei ollut minkäänlaista kokemusta mineralogiasta, erosi tehtävistään 1824. Tällöin hän kiinnostui Egyptin muinaisista monumenteista.


title: James Burton

text: Vuonna 1825 Burton matkusti Niiliä pitkin Kairosta Abu Simbeliin. Matkansa varrella Burton vietti useita kuukausia muinaisen Theban alueella. Hän oli mukana Medinet Habun, Kom Ombon, Assuanin, Philaen sekä Karnakin arkeologisissa tutkimuksissa. Lisäksi hän tutki useita Kuninkaiden laakson hautoja. Tuolloin hän löysi KV5:n sisäänkäynnin ja laati alustavan piirustuksen haudan ensimmäisistä huoneista.


title: James Burton

text: Vuosien 1825 ja 1828 välillä Burton julkaisi hieroglyfejä käsittelevän teoksen ("Excerpta Hieroglyphica"). Burtonin olinpaikasta vuosien 1825 ja 1834 välillä ei ole juurikaan tietoa. Joulupäivänä 1835 hän kuitenkin palasi kotiinsa Englantiin mukanaan eksoottisia eläimiä sekä orjia. Burton oli mennyt naimisiin kreikkalaisen orjan, Andreanan kanssa, jonka hän oli ostanut ensimmäisinä vuosinaan Egyptissä. Hiukan Burtonin kotiinpaluun jälkeen hänen perheensä hylkäsi hänet.


title: James Burton

text: James Burton kuoli Edinburghissa vuonna 1862. Hänen mukanaan hautaan laskettiin hautakirjoitus, jossa luki "innokas Egyptin kielen ja muinaisesineiden tutkija".


title: James Burton

text: Burton tuli kuolemansa jälkeen parhaiten tunnetuksi useista piirroksista ja hahmotelmista, joita hän laati useista monumenteista ja Kuninkaiden laakson haudoista. Piirrokset ovat erikoisen tärkeitä, koska niitä tutkien voidaan vertailla egyptiläisten monumenttien kuntoa 1800-luvun ja nykypäivän välillä. Burton ei kuitenkaan koskaan julkaissut piirroksiaan, vaan ne tulivat British Museumin haltuun hänen kuolemansa jälkeen.


title: James Burton

text: Viettäessään aikaansa Thebassa hän myös suoritti arkeologisia tutkimuksia Ramses II:n, Ramses III:n ja Amenhotep III:n kuolintemppeleissä sekä Amon-Ra:n temppelissä. Osa hänen löytämistään esineistä, mm. kupariset saranat, ovat yhä näytteillä British Museumissa. Hän oli myös ensimmäinen nykyajan ihminen joka vieraili KV5:ssä. Lisäksi hän saattoi loppuun Giovanni Battista Belzonin aloittamat vallit, jotka suojasivat KV17:ää tulvavedeltä.


title: James Burton

text: Burton keräsi myös laajan kokoelman erilaisia muinaisesineitä, jotka hän joutui kuitenkin huutokauppaamaan 1836 saadakseen velkansa maksetuksi. Vain yksi muumio arkkuineen jäi Burtonin haltuun. Ne ovat nykyisin Liverpoolin museossa.


title: Dynamiikka

text: Dynamiikka (< , "dynamis") on mekaniikan osa, joka tutkii voimien vaikutusta kappaleiden liikkumiseen. Dynamiikka jaetaan kinematiikkaan ja kinetiikkaan. Kinematiikka tutkii liikettä geometrisesti välittämättä liikkeen syistä. Kinetiikka taas tutkii systeemiin vaikuttavien voimien ja niiden aiheuttamien liikkeiden välisiä suhteita.


title: PET

text: PET voi tarkoittaa ainakin seuraavia asioita:


title: TT

text: TT tai tt tarkoittaa seuraavia:


title: Tietokonekerroskuvaus

text: Tietokonekerroskuvaus, tietokonetomografia, TT-kuvaus tai CT-kuvaus (lyhenne CAT, TT tai CT) on radiologian alaan kuuluva lääketieteellinen kuvantamismenetelmä, joka perustuu röntgenkuvauksen tavoin röntgensäteiden erilaiseen absorptioon eri kudoksissa ja eri elimissä.


title: Tietokonekerroskuvaus

text: Godfrey Hounsfield aloitti kerroskuvauslaitteiston kehittämisen vuonna 1967. Aikaisemmin hän oli kehittänyt EMI-yhtiölle Britannian ensimmäisen transistoroidun tietokoneen. EMI-yhtiö oli varoissaan Beatlesin menestymisen johdosta ja pystyi sijoittamaan kehitystyöhön. Yhteistyökumppanina ja ensimmäisen laitteen käyttäjänä oli Atkinson Morley Hospital Lontoossa. Hounsfield sai protolaitteen toimimaan vuonna 1971. Ensimmäisten kuvien tarkkuus oli vielä huono, vain 80x80 pikseliä. Ensimmäinen laite oli suunniteltu aivojen kuvantamiseen ja siihen mahtui vain ihmisen pää. Vuonna 1973 oli jo olemassa koko kehon kuvaava laitteisto. Ensimmäisissä laitteissa kuvausaineisto kerättiin nauhalle ja siirrettiin sitten tehokkaalle tietokoneelle analysoitavaksi. Algebrallisella rekonstruktiotekniikalla (ART) luotiin kerroskuvat ja kuvausaineiston käsittelyyn kului aluksi 2,5 tuntia. Ensimmäinen kaupallinen laite pystyi käsittelemään kuvausaineiston noin seitsemässä minuutissa.


title: Tietokonekerroskuvaus

text: Tietokonetomografian julkistivat vuonna 1972 brittiläinen Godfrey Hounsfield ja alkujaan eteläafrikkalainen, mutta Yhdysvaltain kansalaisuuden vuonna 1966 saanut, Allan McLeod Cormack toisistaan tietämättä. He saivat työstään myöhemmin jaetun Nobelin lääketieteen palkinnon. Hounsfieldiä pidetään kuitenkin nykyisen tietokonetomografian luojana.


title: Tietokonekerroskuvaus

text: Tietokonetomografia on kehittynyt omaksi kuvausmodaliteetiksi erillään perinteisestä röntgenkuvauksesta, ja on nykyisin erittäin tärkeä osa radiologista diagnostiikkaa. TT-kuvauksen avulla päästään nykyisin jopa lähes patologisen näytteen tarkkuuteen joissain keuhkojen sairauksissa.


title: Tietokonekerroskuvaus

text: Kuvannettavan kohteen joka puolelta kerätään mittauksia kohteen läpi eri suuntiin kulkevan röntgensäteilyn vaimentumisesta. Koska röntgensäteilyn vaimentuminen kudoksessa riippuu kudoksen tiheydestä voidaan kerätystä havaintoaineistosta laskea ns. suodatetulla takaisinprojektiolla (tai muilla algoritmeilla) aineen avaruudellinen tiheysjakauma kuvauskohteessa ja esittää se poikkileikkauskuvana. TT-kuvissa nähdään tietenkin luut, mutta myös pehmytkudoksia pystytään erottelemaan toisistaan niiden tiheyserojen perusteella.


title: Tietokonekerroskuvaus

text: Tietokonekerroskuvauksessa voidaan myös käyttää samankaltaisia kontrastiaineita kuin röntgenkuvauksessa. Potilaan saama säteilyannos TT-tutkimuksissa on suurempi kuin vastaavissa natiivitutkimuksissa.


title: Tietokonekerroskuvaus

text: Tietokonetomografia on tärkeä syövän diagnostiikan sekä seurannan kuvantamismenetelmä. Se on myös välttämätön sädehoidon suunnittelun apuväline.


title: Magneettikuvaus

text: Magneettikuvaus ( MRI; suositeltu lyhenne MK) on radiologian alaan kuuluva lääketieteellinen kuvantamismenetelmä, joka perustuu ydinmagneettiseen resonanssiin (NMR). Menetelmässä mitataan vety-ytimien magneettikentässä emittoimaa radiotaajuista signaalia. Siksi se soveltuu runsaasti vetyä sisältävien kudosten (rasva- ja vesipitoiset kudokset, myös luuydin) tutkimiseen.


title: Magneettikuvaus

text: Magneettikuvauksen vahvuuksia


title: Magneettikuvaus

text: Magneettikuvauksen ongelmia


title: Magneettikuvaus

text: Kuvauksessa potilas sijoitetaan voimakkaaseen magneettikenttään, jonka suuruutta paikan funktiona ohjataan tietokoneella niin, että kuvauskohteen eri osiin vaikuttaa hieman erisuuruinen magneettikenttä. Laitteistoon kuuluu lisäksi radiolähetin ja -vastaanotin, jonka avulla resonanssi synnytetään ja havaitaan.


title: Magneettikuvaus

text: Magneettikuvauksen alkaessa potilas viedään tutkimuspöydällä onttoon putkeen, jossa hän makaa liikkumatta. Magneettikuvauslaitteessa on kela, joka muodostaa vahvan magneettikentän kuvattavaan alueeseen. Lähellä kuvausaluetta ovat lähetinkela radiotaajuisen magneettikentän lähettämiseen ja vastaanotinkela, joka vastaanottaa palautuvat radioaallot. Tarvittava magneettikenttä on hyvin voimakas, nykyisin tavallisesti 1–3 teslaa. Sen synnyttämiseen tarvitaan voimakas sähkövirta, mikä voidaan toteuttaa suprajohtavaksi jäähdytetyllä kelalla. Kuvan muodostamiseksi laitteessa on vielä erillinen gradienttikelasto, jonka avulla magneettikentän muotoa vaihdellaan kuvauksen aikana. Siksi laitteesta kuuluu paukkuva ääni, joka saattaa tuntua pelottavaltakin. Juuri magneettikentän muodonmuutosten avulla magneettisten vety-ytimien pyörimisliikettä eri puolilla kuvattavaa aluetta voidaan ohjata niin, että syntyvien radiotaajuisten kaikupulssien vaihe- ja taajuusjakaumaan sisältyy tieto vety-ydinten sijainnista kuvattavassa kudoksessa. Normaalisti kuvaus kestää noin puoli tuntia, jona aikana otetaan useita kuvasarjoja, mutta tutkimuksen kesto vaihtelee kuvauskohteen mukaan.


title: Magneettikuvaus

text: Kuvan muodostus perustuu siihen, että resonanssisignaalin taajuus on verrannollinen vaikuttavan magneettikentän voimakkuuteen. Hieman epätasaisessa magneettikentässä kuvauskohteen eri osat lähettävät radiosignaalia kukin hieman eri taajuudella. Siksi laitteiston vastaanottama resonanssisignaali sisältää useita taajuuksia. Signaali jaetaan eri taajuuskomponentteihin Fourier'n muunnoksen avulla, jolloin kuvattavan kohteen eri kohdista peräisin olevat signaalit voidaan erottaa toisistaan.


title: Magneettikuvaus

text: Kuvaustilanteessa edellä kuvatun kaltaisia mittauksia suoritetaan suuri määrä niin, että magneettikenttää ohjataan joka kerralla hieman eri tavalla. Täydellisen kuvan muodostamiseksi tulokset yhdistetään tietokoneella ja analyysin tuloksena saadaan kaksi- tai kolmiulotteinen magneettikuva, joka koostuu kuvaelementeistä (pikseli) tai tilavuuselementeistä (vokseli).


title: Magneettikuvaus

text: Tutkittavan kohteen emittoiman signaalin voimakkuus magneettikuvassa riippuu paitsi magneettisten ytimien määrästä myös niiden vuorovaikutuksesta ympäristönsä kanssa. Magneettikuvauksessa näitä vuorovaikutuksia kuvataan relaksaatioajoilla, jotka kertovat kuinka nopeasti kudoksen magnetoituminen palaa tasapainotilaan virityspulssin jälkeen. Muita signaalin ominaisuuksin vaikuttavia suureita ovat kudoksen liike ja virtaus, diffuusio sekä ns. kemiallinen siirtymä.


title: Magneettikuvaus

text: Magneettikuvaukseen on kehitetty kontrastiaineita, joilla kudosten näkyvyyttä voidaan muuttaa. Magneettikuvauksissa usein käytetyt kontrastiaineet ovat gadoliniumyhdisteitä tai rautaoksidi-partikkeleita. Eräät gadoliniumyhdisteet, erityisesti gadodiamidi, ovat aiheuttaneet joillekin munuaisten toiminnanvajausta sairastaville potilaille vaikeaa fibroosia.


title: Magneettikuvaus

text: Magneettikuvauksessa käytettävät kuvausaineet kuuluvat anatomis-terapeuttis-kemiallisessa lääkeluokituksessä eli ATC-luokituksessa luokkaan V08C. Aineet jaetaan tässä luokituksessa paramagneettisiin kuvausaineisiin, superparamagneettisiin kuvausaineisiin ja muihin MRI-kuvausaineisiin.


title: Magneettikuvaus

text:
Paramagneettisia kuvausaineita (V08CA) ovat:
Superparamagneettisia kuvausaineita (V08CB) ovat:


title: Magneettikuvaus

text: Muita MRI-kuvausaineita (V08CX) ovat:


title: Positroniemissiotomografia

text: Positroniemissiotomografia eli PET-kuvaus on isotooppilääketieteen alaan kuuluva kuvantamismenetelmä, jossa käytetään lyhytikäisiä radioisotooppeja. Radioaktiivinen merkkiaine koostuu positroneja lähettävistä radionuklideista. Kun positiivisessa beetahajoamisessa vapautuvat positronit törmäävät elimistön elektroneihin tapahtuu annihilaatio ja vapautuu gammasäteilyä, joka pystytään havaitsemaan kehon ulkopuolelta.


title: Positroniemissiotomografia

text: Radioaktiivinen merkkiaine annetaan kuvattavalle henkilölle laskimon tai keuhkojen kautta, jonka jälkeen vartalo kuvataan erikoiskameralla. Tietokoneella muodostetaan kolmiulotteinen kuva radioaktiivisen aineen jakaantumisesta elimistössä. Kuvauksessa käytettävät radionuklidit ovat isotooppeja, joiden puoliintumisaika on lyhyt:


title: Positroniemissiotomografia

text: PET-kuvausta käytetään muun muassa syöpätautien alalla, kun etsitään elimistössä olevaa syöpää tai sen lähettämiä etäpesäkkeitä. Kuvauksessa annetaan potilaalle radioaktiivisella aineella leimattua glukoosin kaltaista ainetta, joka hakeutuu runsaasti glukoosia käyttäviin soluihin ja elimiin, kuten aivoihin, maksaan ja syöpäkasvaimiin. Hajotessaan aine alkaa tuottaa ympäristöönsä positroneja, jotka törmäilevät elimistön elektroneihin. Törmäyksen tapahtuessa törmäyskohdasta lähtee samanaikaisesti kaksi gammakvanttia vastakkaisiin suuntiin. Nämä voidaan havaita gammakameralla, jolloin säteilyn lähtöpiste voidaan paikantaa ja siten muodostaa kuva tutkittavasta kohteesta.


title: Positroniemissiotomografia

text: PET-kuvausta käytetään myös yhdessä tietokonetomografian kanssa, jolla voidaan tarkentaa sairastunut kohta elimessä. PET-kuvauksen etu on, että sillä voidaan havaita sairaus jo aikaisessakin vaiheessa.


title: Positroniemissiotomografia

text: Koska kuvauksessa käytetään fluorin F-isotooppia, siitä käytetään termiä FDG-PET-kuvaus (lyhenne termistä fluorodeoksiglukoosi).


title: Positroniemissiotomografia

text: PET-kuvaus on käytössä neurologiassa, jossa sillä mitataan aivojen toiminnan aktiivisuutta. Toiminta perustuu siihen, että aivojen aktiivisten osien verenkierto ja glukoosin käyttö kasvavat, mikä näkyy kuvassa.


title: Richard Pococke

text: Richard Pococke (1704–1765) oli englantilainen arkeologi ja egyptologi. Hän oli yksi ensimmäisistä Kuninkaiden laaksoa nykyaikana tutkineista ihmisistä.


title: Richard Pococke

text: Richard Pococke syntyi Southamptonissa Englannissa vuonna 1704. Hänen isänsä, joka oli myös nimeltään Richard, oli southamptonilaisen kansakoulun rehtori. Käytyään kansakoulunsa Southamptonissa Pococke siirtyi opiskelemaan Corpus Christi Collegeen Oxfordissa. Vuonna 1731 hän valmistui lakitieteen kandidaatiksi.


title: Richard Pococke

text: Pococke piti paljon matkustelusta. Ensimmäisen ulkomaanmatkansa jälkeen hän ei enää halunnut palata toimistotyöhönsä Irlannissa. Vuonna 1737 hän lähti pitkälle matkalle tutkimaan mm. Egyptiä. Hän piti koko matkansa ajan varsin yksityiskohtaista päiväkirjaa löydöistään ja kokemuksistaan. Lopulta Pococke palasi Englantiin vasta 1742, jolloin hän julkaisi matkastaan kertovan kirjan ("A Description of the East and of Some Other Countries").


title: Richard Pococke

text: Matkansa aikana Pococke teki varsin perusteellista tutkimusta Sakkaran ja Dahshurin pyramideista. Pococke oli myös yksi ensimmäisistä nykyajan ihmisistä, jotka tutkivat Kuninkaiden laaksoa. Hän kartoitti useita hautoja, vaikkakin hänen laatimansa piirrokset ovat usein enemmänkin taiteellisia kuin tieteellisiä.


title: Richard Pococke

text: Richard Pococke kuoli yllättäen vuonna 1765. Juuri ennen kuolemaansa hänet valittiin Meathin läänin piispaksi.


title: Virta

text: Virta voi tarkoittaa esimerkiksi jokea, merivirtaa tai sähkövirtaa. Virta ja Wirta ovat käytössä myös erisnimenä.


title: Klaukkala

text: Klaukkala () on kaupunkimaiseksi kasvanut kylä Nurmijärven kunnan eteläosassa Valkjärven lähistöllä. 2010-luvulle asti Klaukkala oli taajama, mutta nyt se on sulautunut osaksi Helsingin keskustaajamaa.


title: Klaukkala

text: Klaukkalan asukasluku lähialueineen on lähes 20 000, ja Nurmijärven taajamista se kasvaa nopeimmin. Klaukkalan väkiluku alkoi nousta 1960-luvulla, jolloin se ylitti asukasluvullisesti Nurmijärven päätaajaman, Kirkonkylän. 1970-luvulla Klaukkala kasvoi myös suuremmaksi kuin Rajamäki, joka oli siihen asti asukasluvultaan Nurmijärven taajamista suurin.


title: Klaukkala

text: 2010-luvullakin Klaukkalaan muuttaa asukkaita ennen kaikkea pääkaupunkiseudulta, sillä maaseututaajama puolen tunnin ajomatkan päässä Helsingin keskustasta houkuttelee etenkin lapsiperheitä. 2000-luvun alussa Klaukkalaan rakennettiin paljon omakotitaloja, mutta tilanne on muuttunut, koska jopa kolme neljäsosaa uusista taloista on kerros-, rivi-, ja paritaloja. Klaukkalasta on matkaa Espoon, sekä Vantaan rajalle noin 5 km ja Helsinkiin alle 30 km. Sen halki kulkee seututie 132 Hämeenlinnanväylältä Lopelle.


title: Klaukkala

text: Väestönkasvun kasvattamat liikennemäärät tuottavat ongelmia. Keskeisin haaste on erittäin ruuhkainen Klaukkalantie, jota käyttää noin 16 000 ajoneuvoa/vrk. Ratkaisua ongelmaan haetaan Klaukkalan pohjoisosasta kiertävään, Numlahden kylän ja Hämeenlinnanväylän välille rakentuvalla ohitustiellä, jonka rakentaa Kreate Oy. Tien arvioitu valmistumisaika on syksyllä 2021. Suunnitteilla on myös mahdollinen raideliikenneyhteys Helsinkiin, todennäköisesti jatkona Vantaankosken radalle.


title: Klaukkala

text: Vuonna 2017 alkoi Viirinlaakson rakentaminen. Viirinlaaksoon nousee muun muassa seitsemän kerrostaloa ja uusi matkakeskus. Sinne rakennetaan myös poikkeusluvan saanut 10-kerroksinen Klaukkalan "maamerkki", jonka alakertaan tulee Matkahuollon toimipiste, jonka yhteydessä ovat matkakeskuksen odotustilat, sekä ravintola. Klaukkalalaiset ovat muun muassa sosiaalisessa mediassa esittäneet ajatuksia Klaukkalan liittämisestä joko Espooseen tai Vantaaseen, johtuen asukkaiden tyytymättömyydestä Nurmijärven kunnan päätöksiin. Myös monien rakennustöiden myöhästyminen on ärsyttänyt osaa alueen asukkaista.


title: Klaukkala

text:
Klaukkalan keskustan ilmettä hallitsevat kerrostalot, vanhat liikerakennukset ja Vaskomäki – suuri kallio keskellä taajamaa. Klaukkalan keskustaa ollaan kaavoittamassa uudelleen vanhan S-Marketin ja linja-autoaseman alueelta. HOK-Elanto neuvottelee yhteistyössä kunnan kanssa tonttien tulevaisuudesta, ja samalla selvitetään Vaskomäen muuttamista puistoalueeksi. Nykyään Klaukkalan keskustan painopiste on siirtymässä hieman uuden matkakeskuksen, ja Viirinlaakson rakentamisen myötä. Myös urheilualueen läheisyyteen on nousemassa uusia kerrostaloja, joten Klaukkalan yleisilme on muuttumassa yhä kerrostalovaltaisemmaksi.
Klaukkalan keskusta saa tulevaisuudessa uusia kerrostaloja vielä ainakin Viirinlaakson vieressä sijaitsevaan Kyijynpuistoon.


title: Klaukkala

text: Klaukkalan palvelut ovat väestömäärän lisääntymisen myötä alkaneet kehittyä vauhdilla. Virkistymismahdollisuuksia tarjoavat Klaukkalan urheilualue, Monikko, useat lenkkipolut, uimaranta, sekä jäähalli ja yksityinen tennishalli. Klaukkalan Tornimäkeen valmistuu kevättalvella 2019 kuntoportaat. Kuntoportaisiin tulee 337 askelmaa, ja sen korkeusero on 51 metriä. Portaiden urakka kilpailutettiin kaksi kertaa, mutta kummallakaan kerralla ei löytynyt urakoitsijaa. Lopulta portaat päätettiin hankkia suorahankintana. Portaiden rakennus aloitettiin syksyllä 2018. Portaat saavat valtionavustusta 70 000€.


title: Klaukkala

text: Päivittäistavarakauppoja Klaukkalassa on neljä. Taajamassa on myös pikaruokaloita ja ravintoloita.


title: Klaukkala

text: Klaukkalan palveluvalikoimaan kuuluu terveysasema, kirjasto, optikoita, kaksi kunnan hammashoitolaa ja yksityinen hammaslääkäri, sekä kaksi rautakauppaa. Lemmikeille Klaukkalassa on eläinlääkäriasema sekä kaksi eläintarvikeliikettä. Klaukkalassa sijaitsee myös Kauppakeskus Viiri. Klaukkalassa on vain yksi apteekki, ja toinen on suunnitteilla. Klaukkalan ainoan apteekin kuormitus alkaa käydä liian suureksi, sillä sen on palveltava yli 17 000 asukasta.


title: Klaukkala

text: Klaukkalaan saatiin uusi matkakeskus Viirinlaakson rakentamisen myötä. Klaukkalasta on bussiyhteyksiä Helsinkiin, Hyvinkäälle, sekä muualle Nurmijärvelle. Bussiliikennettä Nurmijärvellä hoitaa Korsisaari. Klaukkalaan on ollut pitkään suunnitteilla junarata (ks. Klaukkalan rata). Junaratasuunnitelma tosin hylättäneen, sen sijaan on ehdotettu liikenteen hoitamista superbussilla tai raitioteitse.


title: Klaukkala

text: Taajamassa sijaitsee myös teollisuusalue Järvihaka.


title: Klaukkala

text: Klaukkalassa on useita peruskouluja, joista suurin on ala- ja yläasteena toimiva Isoniitun koulu. Muita kouluja ovat esimerkiksi Urheilupuiston koulu, Harjulan koulu, Syrjälän koulu, Lepsämän koulu, Klaukkalan koulu, Mäntysalon koulu, Haikalan koulu, Metsäkylän koulu, Isoniittu ja Valkjärven koulu sekä ruotsinkielinen Vendlaskolan. Klaukkalassa on myös yksi Nurmijärven kolmesta lukiosta: Arkadian Yhteislyseo. Urheilualueen vieressä sijaitsee vuonna 2017 valmistunut monitoimitalo Monikko. Monitoimitaloa käyttää muun muassa Nurmijärven tanssiopisto. Mahdollisena nähtävyytenä voidaan mainita vuonna 2004 valmistunut Klaukkalan kirkko. Kylässä sijaitsee myös vuonna 1995 valmistunut, hirsistä rakennettu ortodoksinen Pyhän Nektarios Eginalaisen kirkko. Viirinlaaksossa sijaitsee Klaukkalan uusi matkakeskus.


title: Klaukkala

text: Klaukkalan nimen merkitystä on pohdittu pitkään. Usean lähteen mukaan suomenkielinen nimi perustuu talon nimeen, johon puolestaan sisältyy talon varhaisen isännän nimi, kansanomainen muunnos pyhimyksen nimestä Nikolaus. Talon nimi on alkuaan suomea ja sen isäntää on kutsuttu Klaukaksi. Jo 1540 kylästä mainitaan Klaukka-niminen talo (Klauko 1710). Ruotsinkielisessä nimessä jälkiosalla "skog" eli "metsä" on korvattu suomen kielen -la-johdin: Klöckeskog "Klaukan metsätalo". Ruotsinkielisen nimen etuosa "klöv" merkitsee myös vapaammin suomennettuna sorkkaa. Kylästä käytettyjä nimiä historiasta ovat myös Klöckeskoogh vuonna 1527, Klockskoby vuonna 1540, Klöckeskoby vuonna 1544, Klaukala hemmi vuonna 1835 ja Klaukkala vuonna 1866.


title: Dimmu Borgir

text: Dimmu Borgir on vuonna 1993 perustettu norjalainen melodista ja pääosin sinfonista black metallia soittava yhtye. Yhtye on saanut nimensä Islannissa Mývatnin alueella sijaitsevan Dimmuborgir-nimisen laavamuodostelman mukaan. Suoraan käännettynä Dimmu Borgir tarkoittaa islannin kielellä "synkkää linnaa", joka viittaa kyseisen laavamuodostelman linnamaiseen ulkoasuun. Yhtye on yksi menestyneimmistä Black metal-yhtyeistä. Dimmu Borgirin musiikin äänimaailma oli aluksi yksinkertaisempaa mutta heidän tyylinsä on vuosien varrella muuttunut yhä orkestraalisempaan suuntaan.


title: Dimmu Borgir

text:
Dimmu Borgirin perustivat alkujaan Shagrath, Silenoz ja Tjodalv vuonna 1993. Yhtye julkaisi vuonna 1994 EP:n nimeltä "Inn I Evighetens Mørke" (). Tämä lyhyt EP myytiin loppuun muutamassa viikossa. Dimmu Borgir julkaisi vielä samana vuonna ensimmäisen kokopitkän studioalbumin "For All Tid". Toisin kuin nykyään, Shagrath soitti levyllä rumpuja ja Tjodalv kitaraa Silenozin hoitaessa lauluosuudet. Kokoonpano muuttui ennen toista albumia "Stormblåst" (1996), joka oli myös yhtyeen viimeinen julkaisu, jossa kaikki sanoitukset olivat norjaksi.
Stormblåstin julkaisun jälkeen kosketinsoittaja Stian Aarstad jätti yhtyeen väliaikaisesti ja astui Norjan armeijan palvelukseen. Näin ollen hän ei voinut osallistua "Devil's Path"in äänityksiin vuonna 1996. Aarstad kotiutui armeijasta vuonna 1997, mutta kun albumin "Enthrone Darkness Triumphant" äänitykset olivat alkaneet, hänet erotettiin yhtyeestä. "Enthrone Darkness Triumphant" oli Dimmu Borgirin ensimmäinen levytys saksalaiselle Nuclear Blastille. Vuonna 1998 Dimmu Borgir julkaisi väliteoksen
Godless Savage Garden, jossa oli yksi uusi kappale Moonchild Domain sekä lukuisia livetaltiointeja.
Dimmu Borgirin seuraavat albumit olivat "Spiritual Black Dimensions" (1999) ja "Puritanical Euphoric Misanthropia" (2001), jotka ovat yhtyeen melodisimmat ja monen mielestä myös parhaat albumit. Spiritualille bändiin tuli uusi kosketinsoittaja Mustis, jonka myötä bändin äänimaailma muuttui huomattavasti sinfonisemmaksi ja melodisemmaksi. Dimmu Borgirin basisti Nagash jätti bändin Spiritual Black Dimensionsin äänitysten jälkeen oman bändinsä Covenantin takia. Tilalle tuli Borknagar-yhtyeestä tuttu Simen Hestnaes, taiteilijanimeltään Vortex. Myös alkuperäinen rumpali Tjodalv jätti bändin Spiritualin jälkeen ja korvaajaksi tuli Nicholas Barker. Bändin australialainen soolokitaristi Astennu erotettiin myös Spiritual Black Dimensionsin jälkeen ja korvaajaksi tuli Old Man´s Childin nokkamies Galder. Puritanical Euphoric Misanthropia-levyllä soittaa myös Göteborgin kaupunginorkesteri.
Vuonna 2003 yhtye julkaisi kuudennen albuminsa "Death Cult Armageddon", joka oli pariin edeltäjäänsä verrattuna soundimaailmaltaan tunkkaisempi. Levyllä oli mukana myös Prahan filharmoninen orkesteri. Sinfonisten osuuksien lisääminen on yhtyeen mukaan täydentänyt heidän musiikkiansa. Dimmu Borgir oli vuonna 2004 mukana Ozzfest-kiertueella, ja yhtye äänitti alun perin vuonna 1996 julkaistun "Stormblåstin" uudelleen.
Vuonna 2007 julkaistiin yhtyeen kahdeksas studioalbumi "In Sorte Diaboli", ().Vuoden 2008 lokakuussa ilmestyi uusi DVD nimeltään "The Invaluable Darkness", joka sisältää live-materiaalia "In Sorte Diaboli"n julkaisukiertueella.
Elokuussa 2009 yhtye vahvisti erottaneensa kosketinsoittaja Mustiksen ja basisti/taustalaulaja Vortexin. Tämä aiheutti närkästystä fanien keskuudessa. Syyskuussa 2010 julkaistiin yhtyeen yhdeksäs studioalbumi "Abrahadabra".
EP:t


title: Dimmu Borgir

text: Singlet


title: HBO

text: HBO (Home Box Office) on yhdysvaltalainen kaapelitelevisioverkko. HBO:n ohjelmistoon kuuluvat pääosin viimeisimpien elokuvien lisäksi yhtiön omaa tuotantoa olevat tv-sarjat. HBO on tullut tunnetuksi laadukkaista alkuperäisohjelmistaan. HBO on maksullinen eikä se näytä normaaleja mainoksia, joten sensuuri ei sido niin voimakkaasti sen ohjelmatarjontaa. Kanava on perustettu vuonna 1972 ja se on Yhdysvaltain vanhin maksu-tv -palvelu.


title: HBO

text: HBO:lla ja sen sisarpalvelulla Cinemaxilla oli vuonna 2014 noin 127 miljoonaa tilaajaa maailmanlaajuisesti.


title: HBO

text: Suomessa HBO:n sarjoja ovat näyttäneet C More, Nelonen ja Yleisradio. Ylen esitysoikeudet alkavat kunkin sarjan kohdalla yhdeksän kuukautta ja C Moren 1–3 kuukautta Yhdysvaltain ensi-illan jälkeen. Yle näyttää sarjoista valikoidusti muutaman, kun taas C More näyttää kaikki uudet HBO:n tuotantoa olevat sarjat. Joulukuussa 2012 HBO lanseerasi HBO Nordic-nimisen palvelun, jota voidaan käyttää Mac- ja Windows-tietokoneilla, Applen ja Androidin puhelimilla sekä tableteilla ja Samsungin älytelevisioilla.


title: Teosto

text: Säveltäjäin Tekijänoikeustoimisto Teosto r.y. on säveltäjien, sanoittajien, sovittajien ja musiikinkustantajien aatteellinen ja voittoa tavoittelematon tekijänoikeusjärjestö. Teoston tehtävänä on kerätä ja tilittää musiikintekijöille ja kustantajille korvaukset heidän musiikkinsa julkisesta esittämisestä ja tallentamisesta. Järjestö huolehtii myös, että musiikin käyttäjät saavat helposti luvat musiikin esittämiseen ja tallentamiseen.


title: Teosto

text:
Musiikin julkiseen esittämiseen vaaditaan Suomessa aina Teoston lupa. Vaatimuksen ulkopuolelle on jätetty perhe- ja ystäväpiirin yksityistilaisuudet.
Sopimuslisenssikäytännön perusteella Teosto myöntää automaattisesti esitysluvan ja perii esityskorvauksen myös sellaisten oikeudenhaltijoiden puolesta, jotka eivät ole Teoston asiakkaita Mahdollisuuden tähän antaa tekijänoikeuslain 26 §.
Sopimuslisenssijärjestönä toimiminen edellyttää opetus- ja kulttuuriministeriön hyväksyntää. Ministeriö hyväksyy järjestön hakemuksesta ja kerrallaan enintään viiden vuoden määräajaksi.


title: Teosto

text:
Tekijällä tai muulla oikeudenhaltijalla, jota sopimuslisenssijärjestö ei suoraan edusta, on oikeus kieltää teoksen tai muun suojatun aineiston käyttö.
Oikeudenhaltijoilla on mahdollisuus laskuttaa näin perityt korvaukset Teostolta kolmen vuoden kuluessa. Laskutuksen perusteeksi tarvittavia esityskertatietoja on riippumattoman tahon kuitenkin nykytilanteessa käytännössä mahdoton kerätä.
Teoston asiakassopimuksen ehdot poissulkevat teoskohtaisen sopimisen. Säveltäjällä ei Teoston asiakkaana ole mahdollista esimerkiksi jättää jotain yksittäistä sävellystään tai asiakastaan Teoston oikeuksienhallinnan ulkopuolelle.


title: Teosto

text:
Teoston ylin päätöksentekoelin on jäsenkokous, joka valitsee Teoston hallituksen.
Teostolla oli vuonna 2016 768 jäsentä ja 30 978 asiakasta.
Teoston toimitusjohtajana on toiminut vuodesta 2001 Katri Sipilä ja puheenjohtajana on vuodesta 2011 säveltäjä Kim Kuusi.
Teosto edustaa noin 30 000:ta "asiakasta" ja lähes kolme miljoonaa ulkomaista säveltäjää, sanoittajaa, sovittajaa ja musiikinkustantajaa. Musiikkia käyttäviä yrityksiä ja yhteisöjä Teostolla on asiakkaina noin 29 000.


title: Teosto

text:
Vuonna 2016 Teosto sai tekijänoikeuskorvauksia 70,6 miljoonaa euroa.
Teoston itsensä kotimaasta keräämät korvaukset olivat 59,4 miljoonaa euroa. Tästä 54 % oli korvauksia radiosta ja TV:stä.
Tuloista 5 % oli korvauksia ulkomailta, 5 % yhteispohjoismaiselta Nordisk Copyright Bureaulta ja 2 % valtion maksamaa yksityisen kopioinnin hyvitystä (entinen kasettimaksu).


title: Teosto

text: Teosto julkaisee "Teostory"-nimistä verkkolehteä.


title: Teosto

text: Joukko suomalaisia musiikin tekijöitä ja kustantajia perusti yhdistyksen vuonna 1928 valvomaan oikeuksiaan.


title: Teosto

text: Teoston verkkosivujen mukaan:Teostolle syntyy perustoimintansa myötä runsaasti musiikkiin ja musiikkialaan liittyvää tietoa. Teosto tarjoaa musiikkidataa myös tutkijoiden käyttöön. Teoston tietokanta sisältää tietoa musiikintekijöistä, teoksista ja musiikinkäytöstä, ja sitä on mahdollista hyödyntää koko musiikkialan hyväksi. Tietoja kerätään ja jatkojalostetaan myös yhteistyössä asiakkaiden, eri alojen tutkijoiden ja muiden sidosryhmien kanssa. Yhtenä painopisteenä tutkimustyössä on uuden teknologian avaamien mahdollisuuksien selvittäminen.


title: Teosto

text: Teosto ilmoittaa verkkosivuillaan sen työntekijöiden toimivan "organisaation perustehtävän hyväksi: tavoitteena on mahdollistaa ammattimaisen suomalaisen musiikintekijän menestyminen."


title: Teosto

text: Teoston toimitilat sijaitsevat Helsingin Kampissa, ja työntekijöitä on noin 90 henkeä. Teostolla on lisäksi neljä aluevastaavaa eri puolilla Suomea.


title: Teosto

text: Teoston rooli hyvitysmaksua keräävänä järjestönä päättyi 1.4.2015. Samalla tallennuslaitteiden ja -alustojen myyntihintoihin sisältynyt hyvitysmaksu kumottiin.


title: Teosto

text: EU:n tekijänoikeusdirektiivi määrää, että tekijöiden tulee saada hyvitys teostensa yksityisestä kopioinnista. Varsinainen toteutus ja siitä päättäminen on jätetty kansalliselle tasolle päätettäväksi. Yksityisen kopioinnin hyvitys maksetaan valtion talousarvion määrärahasta ja asiaa hallinnoi opetus- ja kulttuuriministeriö.


title: Teosto

text: "Teostory" on Teoston verkkolehti, joka käsittelee musiikkialaa, tekijänoikeuksia ja musiikintutkimusta. Lehti on ilmestynyt vuodesta 1975 ja nykyisenä päätoimittajana toimii Tomi Korhonen. Lehden viimeinen painettu versio julkaistuun huhtikuussa 2014 jonka jälkeen se muuttui verkkolehdeksi. Lehden painettuja numeroita löytyy tällä hetkellä verkkolehden sivuilta.


title: Teosto

text: Teostoa on kritisoitu sen nauttimasta monopoliasemasta oikeuksienhallinnassa. Kritiikkiä ovat esittäneet toisaalta oikeudenhaltijat, jotka ovat kaivanneet enemmän vapauksia omien teostensa käytöstä päättämiseen, ja toisaalta musiikkialan yrittäjät, joiden mukaan kilpailu toisi toimintaan tehokkuutta ja joustavuutta. Poptori Oy:n toimitusjohtajan Erkki Puumalaisen mukaan Teoston toiminta ei ole tarpeeksi läpinäkyvää eikä se toimi tarvittavan joustavasti eikä asiakaslähtöisesti. Myös Säveltäjät ja Sanoittajat Elvis ry:n Selvis-lehdessä on arvosteltu Teoston päätöksentekoprosessia ja tukisiirtojen kohdistuksia.


title: Teosto

text: Vuonna 2008 Helsingin käräjäoikeus tuomitsi Teoston määräävän markkina-aseman väärinkäytöstä. Teosto valitti hovioikeuteen, joka vahvisti tuomion 2011. Tuomio koski toukokuun 2006 päätöstä, kun Teosto päätti yksipuolisesti muuttaa ravintoloiden ja huvipaikkojen musiikinesitysmaksuja.


title: Teosto

text: Teostossa on mahdollista niin sanottu itsehallinnointisopimus, jota haetaan täyttämällä itsehallinnointihakemus ja jonka avulla esimerkiksi mainostuotantoon tehdyn musiikkikappaleen voi jättää Teoston hallinnan ulkopuolelle. Itsehallinnointisopimuksesta voi lukea lisää Teoston verkkosivuilta.


title: Lämpökapasiteetti

text: Lämpökapasiteetti (tunnus C) kuvaa, miten paljon lämpöenergiaa kappaleeseen sitoutuu lämpötilaeroa kohti. SI-järjestelmän mukainen lämpökapasiteetin yksikkö on joulea kelviniä kohti eli J/K. Joskus lämpökapasiteetista käytetään ilmaisua ""lämpökapasitanssi"", koska suureella on analogia elektronisten piirien kapasitansseihin (lämpöresistanssi vastaa puolestaan sähköistä resistanssia).


title: Lämpökapasiteetti

text: Kappaleen lämpötilanmuutos ("ΔT") lasketaan lämpöenergiasta, joka siihen siirtyy ("E"), ja kappaleen lämpökapasiteetista ("C") seuraavasti:


title: Lämpökapasiteetti

text:
formula_1
Materiaalille ominainen kyky varastoida lämpöä on puolestaan nimeltään ominaislämpökapasiteetti (yksikkö J/(K·kg)).


title: Lämpökapasiteetti

text: Lämpökapasiteetti "C" jollekin kappaleelle, jonka massa on "m", voidaan laskea materiaalin ominaislämpökapasiteetin "c" avulla:


title: Lämpökapasiteetti

text:
formula_2
Ideaalikaasulla on kaksi lämpökapasiteettia formula_3 ja formula_4 eli lämpökapasiteetti vakiopaineessa ja lämpökapasiteetti vakiotilavuudessa.


Lämpökapasiteetti


title: Ominaislämpökapasiteetti

text: Ominaislämpökapasiteetti (tunnus "c") kuvaa, kuinka paljon lämpöenergiaa materiaaliin sitoutuu lämpötilaeroa ja massaa kohti. SI-järjestelmän mukainen ominaislämpökapasiteetin yksikkö on joulea kelviniä ja kilogrammaa kohti eli" "J/(K·kg).


title: Ominaislämpökapasiteetti

text: Ominaislämpökapasiteetti määritellään siis kappaleeseen siirtyvän lämpömäärän, kappaleen lämpötilanmuutoksen ja kappaleen massan avulla. Kappaleen lämpötilan muuttuessa sitoutunut tai vapautunut lämpömäärä määritellään yhtälöllä


title: Ominaislämpökapasiteetti

text: josta saadaan ominaislämpökapasiteetiksi


title: Ominaislämpökapasiteetti

text: missä siis formula_3 on lämpömäärä, formula_4 kappaleen massa ja formula_5 lämpötila.


title: Ominaislämpökapasiteetti

text: Jos tiedetään kappaleen ominaislämpökapasiteetti, lämpömäärä sekä massa, voidaan lämpötilan muutos laskea yhtälöllä


title: Ominaislämpökapasiteetti

text: Kappaleen kyky varastoida lämpöä on puolestaan nimeltään lämpökapasiteetti (tunnus "C", yksikkö J/K). Se voidaan laskea jollekin kappaleelle (massa "m") materiaalin ominaislämpökapasiteetin "c" avulla seuraavasti


title: Ominaislämpökapasiteetti

text: Kun ainetta lämmitetään, se laajenee, tai mikäli tämä estetään, paine kasvaa. Laajetessaan aine tekee työtä, ja osa lämmittämiseen tarvittavasta energiasta menee tämän työn suorittamiseen. Tämän vuoksi varsinkin kaasujen ominaislämpökapasiteetti on hyvinkin eri suuri riippuen siitä, lämpeneekö se vakiopaineessa (esimerkiksi herkkäliikkeisellä männällä varustetussa sylinterissä) vai vakiotilavuudessa (umpinaisessa astiassa). Ominaislämpökapasiteetti on vakiopaineessa ("c") selvästi suurempi kuin vakiotilavuudessa ("c"). Sekä teoreettisesti että kokeellisesti on voitu osoittaa, että näiden ominaislämpökapasiteettien suhde riippuu atomien lukumäärästä kaasun molekyylissä. Yksiatomisilla kaasuilla (esimerkiksi jalokaasuilla) suhde on noin 5/3, kaksiatomisilla (esimerkiksi vedyllä, typellä ja hapella) noin 7/5, kolmiatomisilla (esimerkiksi hiilidioksidilla) noin 3/2, useampiatomisilla (esimerkiksi metaanilla) vielä pienempi.


title: Ominaislämpökapasiteetti

text: Myös nesteillä ja kiinteillä aineilla on hieman eri suuri ominaislämpökapasiteetti vakiotilavuudessa ja vakiopaineessa. Näiden aineiden paljon pienemmän lämpölaajenemisen ja vähäisen kokoonpuristuvuuden vuoksi ero on kuitenkin yleensä merkityksettömän pieni.


title: Ominaislämpökapasiteetti

text: Ominaislämpökapasiteetin ohella käytetään varsinkin teoreettisissa tarkasteluissa myös "molaarista lämpökapasiteettia" eli "moolilämpöä". Sillä tarkoitetaan lämpömäärää, joka lämmittää yhtä moolia tarkasteltavaa ainetta yhden lämpötilayksikön verran. Sen yksikkönä on J/(mol·K), ja se voidaan laskea kertomalla aineen ominaislämpökapasiteetti sen moolimassalla. Kaasuilla myös se on samassa suhteessa eri suuri vakiotilavuudessa ja vakiopaineessa kuin ominaislämpökapasiteettikin. Vakiopaineessa ja vakiotilavuudessa mitattujen moolilämpöjen erotus on kuitenkin kaikilla kaasuilla lähes sama ja yhtä suuri kuin myös ideaalikaasun tilanyhtälössä esiintyvä kaasuvakio, 8,3145 J / (mol·K).


title: Ominaislämpökapasiteetti

text: Yksiatomisilla kaasuilla molaariset lämpökapasiteetit vakiopaineessa ja -tilavuudessa ovat noin 3/2 ja 5/2 kertaa, kaksiatomisilla noin 5/2 ja 7/2 kertaa kaasuvakion suuruiset ja useampiatomisilla vielä suuremmat. Tämä johtuu siitä, että useampiatomisilla kaasuilla molekyylit eivät ainoastaan etene vaan myös pyörivät ja niiden atomit värähtelevät toistensa suhteen, toisin sanoen lämpöliikkeellä on enemmän vapausasteita. Osa näistä vapausasteista ilmenee kuitenkin kvantittumisten vuoksi vasta melko korkeissa lämpötiloissa, minkä vuoksi useampiatomisten kaasujen ominaislämpökapasiteetit riippuvat myös lämpötilasta.


title: Ominaislämpökapasiteetti

text: Pierre Louis Dulong ja Alexis Thérèse Petit esittivät vuonna 1819 lain, jonka mukaan useimmilla kiinteillä aineilla molaarinen lämpökapasiteetti on likipitäen yhtä suuri ja noin kolme kertaa kaasuvakion suuruinen, siis noin 25 J / (mol·K). Tämä Dulongin ja Petit'n laki pätee varsin hyvin melkein kaikille metalleille ja monille epämetallisillekin kiinteille alkuaineille. Selviä poikkeuksia ovat kuitenkin beryllium, boori, pii ja erityisesti hiili, varsinkin timanttina..


title: Ominaislämpökapasiteetti

text: On kuitenkin havaittu, että matalissa lämpötiloissa aineiden ominaislämpökapasiteetit pienenevät. James Clerk Maxwell totesi jo vuonna 1859, että tässä kohdin havainnot olivat ristiriidassa teorian kanssa, jonka mukaan niiden olisi pitänyt pysyä vakioina. Selityksen asiaan antoi vasta kvanttifysiikka. Ensin Albert Einstein, myöhemmin täsmällisemmin Peter Debye osoittivat tämän johtuvan aineen hilavärähtelyjen kvantittumisesta. Kullakin aineella on tietty Debyen lämpötila, jonka yläpuolella ominaislämpökapasiteetti on likipitäen Dulongin ja Petit'in lain mukainen, mutta jonka alapuolella se laskee nopeasti.


title: Gramex

text: Gramex ry on muusikoiden, solistien, kapellimestarien ja äänitteiden tuottajien oikeuksien valvomiseksi perustettu tekijänoikeusjärjestö. Se valvoo oikeuksia, joista säädetään tekijänoikeuslainsäädännössä. Yhdistys kerää musiikin esittämisestä ja muusta kuin yksityiskäyttöön kopioinnista korvauksia. Kerätyt varat Gramex välittää asiakkailleen muun muassa musiikin radiosoiton perusteella.


title: Gramex

text: Gramex perustettiin 12.5.1967. Gramex muodostuu kolmesta yhdistyksestä, jotka ovat Muusikkojen Liitto ry, Musiikkituottajat ry ja Solo ry. Gramexin toimitusjohtajana toimii Ilmo Laevuo. Esittävät taiteilijat ja äänitteiden tuottajat ovat puolestaan asiakassuhteessa Gramexiin.


title: Gramex

text: Gramex-korvauksia kerätään, kun cd-levyä, radiota tai muuta äänitemusiikkia esitetään julkisesti tai kun äänitteistä tehdään kopioita muuhun kuin yksityiskäyttöön. Yksityiseen käyttöön kopioimiseen ei tekijänoikeuslain 12 §:n mukaan tarvita lupaa. Lisäksi Gramex kerää korvauksia ja myöntää lupia musiikkivideoiden julkiseen esittämiseen. Gramex-korvauksia ei kerätä elävän musiikin esittämisestä. Gramex-korvaukset voivat määräytyä esimerkiksi käytetyn suojatun musiikin keston mukaan (minuuttikorvaus) tai musiikin esittämistilan koon tai asiakaspaikkamäärän mukaan.


title: Gramex

text: Gramexin asiakkaat jakautuvat korvausten saajiin ja maksajiin. Gramexilla on asiakkaana noin 38 000 taiteilijaa ja 9 000 tuottajaa. Korvauksia maksavia asiakkaita on noin 30 000. Näitä ovat muun muassa radio- ja televisioyhtiöt, taustamusiikkia käyttävät kaupat, ravintolat ja laitokset, taustamusiikkioperaattorit sekä AV-tuottajat.


title: Gramex

text: Gramexin korvauksensaaja-asiakkaaksi voi liittyä asiakassopimuksen solmimalla. Asiakassuhde voi syntyä sen jälkeen, kun tuottaja on tuottanut äänitteen tai taiteilijan esitys on tallennettu äänitteelle. Gramexilla ei ole liittymis- tai jäsenmaksuja. Lisäksi Gramex edustaa ulkomaisia korvauksensaajia tekijänoikeusjärjestöjen välisten vastavuoroisuussopimusten nojalla.


title: Gramex

text: Gramexin asiakaslehti on Gramexpress. Se ilmestyy neljästi vuodessa ja sen levikki on 48 000. Lehteä saavat sekä korvauksia maksavat että korvauksia saavat asiakkaat. Lehden päätoimittaja on Gramexin apulaisjohtaja Lauri Kaira.


title: Gramex

text:
Gramexin tehtävänä on valvoa ja edistää äänitteillä esiintyvien taiteilijoiden ja äänitteiden tuottajien tekijänoikeuslaissa säädettyjä oikeuksia, kerätä näille korvauksia sekä edistää suomalaisen säveltaiteen ja äänitetuotannon toimintaedellytyksiä. Vuonna 2010 Gramex jakoi korvauksia yhteensä 14,7 miljoona euroa. Siitä kotimaiselle musiikille meni 11,2 miljoonaa euroa ja ulkomaiselle 3,5 miljoonaa.
Gramex on myös tärkeä rahoittaja Esittävän Säveltaiteen Edistämiskeskuksen (ESEK), Tekijänoikeuden tiedotus- ja valvontakeskus ry:n sekä Finnish Music Quarterlyn toiminnassa.


title: Gramex

text: ESEK on Gramexin yhteydessä toimiva erillinen yksikkö, jonka tarkoitus on edistää erilaisin tukitoimenpitein kotimaista esittävää taidetta. Yksikön toiminta rahoitetaan pääosin tekijänoikeusvaroista ja toiminnan piiriin kuuluu kaikki ammattimainen musiikin tekeminen. Edistämistoiminnan tarkoituksena on muun muassa äänitetuotannon, markkinoinnin, viennin, elävän musiikin tilaisuuksien ja koulutuksen tukeminen. Vuonna 2010 ESEK myönsi tukia kaikkiaan noin 2,3 miljoonan euron edestä. Tukianomuksia tehtiin kaikkiaan noin 2 100, joista 1 098 sai myönteisen päätöksen.


title: Gramex

text: ESEK:n puheenjohtajana toimii (2011–2012) Hannu Saha, varapuheenjohtajana Juhani Merimaa ja hallituksen jäseninä Kai Amberla, Jutta Jaakkola, Minna Lindgren, Kimmo Valtanen ja Ahti Vänttinen. ESEK:n johtokuntaan kuului 1980-luvun ja vuoden 2007 välillä vakituisesti myös opetusministeriön edustaja. Käytäntö loppui, kun opetusministeriön johtaja Jukka Liedes valmistellessaan vuoden 2005 tekijänoikeuslain muutosta istui myös ESEKin hallituksessa ja sitä pidettiin sopimattomana.


title: Gramex

text: Suomen ratifioitua Rooman sopimuksen vuonna 1983 ja ulkomaisten äänitteiden tultua näin korvausten alaisiksi Gramex sopi tuolloin ulkomaisten oikeudenomistajien kanssa järjestelyistä, joiden nojalla pääosa ulkomaisille oikeudenhaltijoille kuuluvista äänitteiden esityskorvauksista jäi Suomeen käytettäväksi alan yleisten toimintaedellytysten edistämiseen. Käytännössä raha kanavoidaan Esittävän säveltaiteen edistämiskeskuksen (ESEK) kautta. Vuoden 2010 toimintakertomuksen mukaan ESEKillä on 18,6 miljoonaa euroa tällaisia varoja. Vuodesta 1996 alkaen vuosittain yhä suurempi osa korvauksista on tilitetty ulkomaisille oikeudenhaltijoille.


title: Gramex

text: Vuonna 2006 brittiläinen yksityinen tekijänoikeuksien valvontayritys haastoi Gramexin oikeuteen toimittamattomista tekijänoikeusmaksuista. Digitodayn ja Taloussanomien mukaan haasteessa olisi ollut kyse siitä, että Gramex on kerännyt Rights Agency Limited:n (RAL) edustamien ulkomaalaisten muusikoiden puolesta suomalaisilta musiikin käyttäjiltä tekijänoikeuslain mukaiset korvaukset, mutta on jättänyt ne tilittämättä oikeudenhaltijoille. Gramexin mukaan kyse on siitä, että RAL vaatii maksamaan korvaukset tililleen – muttei suostu hoitamaan kansainvälisen käytännön mukaisesti valtakirjoja ja asiakassopimuksia, joiden mukaan sillä olisi oikeus kerätä rahat kyseisten taiteilijoiden puolesta.. RAL:n mukaan Suomen laki ei vaadi sopimusta ja ihmetteli lisäksi miksi Gramex kieltäytyi tilittämästä rahaa myöskään hollantilaisen Sema-tekijänoikeusjärjestön kautta, jonka kanssa molemmilla osapuolilla oli sopimukset. Vuoden 2007 lopulla Gramex taipui maksamaan RAL:lle korvauksia ja RAL perui kanteen.


title: Gramex

text: 2000-luvun alussa suomalaiset radiokanavat ja Gramex eivät onnistuneet sopimaan nettiradiokäytön korvauksista, jolloin ensin kaupalliset nettiradiot hiljenivät vuonna 2001 ja vuonna 2003 Yleisradiokin lopetti omat nettiradiolähetyksensä. Radio Helsinki oli ainoa musiikkia soittanut suomalainen radio, joka piti nettiradionsa toiminnassa koko ajan.


title: Gramex

text: Nettiradiosoiton sopimista vaikeutti osin myös radiokanavien ja Gramexin välinen oikeusjuttu siitä, että Gramexin asiakaskohtaiset sopimukset korvausten suuruudesta asettivat eri radioasemat eriarvoiseen asemaan. Vuonna 2005 korkein hallinto-oikeus vahvisti käräjäoikeuden päätöksen Gramexin 250 000 euron sakoista valtiolle määräävän markkina-aseman väärinkäytöstä. Samalla päätös vahvisti useiden radiokanavien osalta alhaisemmat tekijänoikeuskorvaukset. Vuonna 2006 käräjäoikeus antoi päätöksen Ylen vastaavasta oikeusjutusta, joka laski Ylen maksamia korvauksia Gramexille neljänneksellä.


title: Gramex

text: Seuraavana vuonna myös nettiradioiden umpikuja alkoi selvitä ja ensin keväällä 2007 New York Times kirjoitti Gramexin tehneen kansainvälisen musiikin nettijakelun korvauksia hallinnoivan lisensointisopimuksen yhdysvaltalaisen IFPI:n kanssa. Kuukausi tämän jälkeen myös isot suomalaiset radioasemat ilmoittivat päässeensä sopimukseen Gramexin kanssa ja aloittavansa uudestaan nettiradiolähetykset.


title: Gramex

text: Gramex tiedotti 1. heinäkuuta 2009 sopineensa kaupallisten radioiden kanssa uudesta korvausmallista. Samalla Gramexin ja Radio Novan välillä käyty oikeusprosessi tariffien tasosta keskeytettiin. Lyhytaikaisilla toimiluvilla toimivat paikallisradiot maksavat Gramex-korvauksia 37€/päivä 14 vuorokauteen saakka. Samanaikaisesta nettoradiolähetyksestä maksetaan 70€/viikko.


title: Andreas Baader

text: Andreas Baader (6. toukokuuta 1943 – 18. lokakuuta 1977) oli saksalaisen terroristiryhmittymä Punaisen armeijakunnan johtohahmo. Lukionsa kesken lopettaneena Baader oli yksi harvoja ryhmittymän jäseniä, jotka eivät olleet opiskelleet yliopistossa.


title: Andreas Baader

text: Vuonna 1968 Baader ja hänen tyttöystävänsä Gudrun Ensslin tuomittiin vankeuteen tuhopolttoon johtaneesta frankfurtilaisen tavaratalon pommi-iskusta. Kaksi vuotta myöhemmin Baader pakeni vankilasta muun muassa tunnetun vasemmistojournalisti Ulrike Meinhofin avustamana. Paon jälkeen muodostettiin ryhmä, joka tunnettiin julkisuudessa yleisesti nimellä Baader-Meinhof, mutta joka kutsui itseään nimellä Punainen armeijakunta ().


title: Andreas Baader

text: Vuosina 1970–1972 Baader ja RAF ryöstivät pankkeja ja tekivät pommi-iskuja rakennuksissa. Ryhmä sai lähtöpassit PLO:n isännöimältä harjoitusleiriltä Jordaniasta, jonne RAF oli mennyt hiomaan kaupunkisissin tarvitsemia taitoja.


title: Andreas Baader

text: 1. kesäkuuta 1972 Baader ja hänen toverinsa Jan-Carl Raspe ja Holger Meins pidätettiin pitkän tulitaistelun jälkeen Frankfurtissa. Baader ja Raspe olivat linnoittautuneet autotalliin, josta heidät saatiin ulos vasta sen jälkeen, kun Baaderia oli ammuttu jalkaan ja talli ammuttu täyteen kyynelkaasua.


title: Andreas Baader

text: Ryhmän oikeudenkäynti oli pisin ja kallein Saksan historiassa ja ryhmää varten rakennettiin oma erityinen siipensä Stammheimin vankilaan. Oikeudenkäynnissä Baader esiintyi vähättelevästi ja häiritsi kaikin tavoin käsittelyn etenemistä, ja hänet jouduttiin poistamaan pitkiksi ajoiksi oikeussalista. Samasta syystä säädettiin myös erityinen laki, Lex Baader-Meinhof, jonka tarkoitus oli mahdollistaa ensinnäkin terroristien kanssa yhteistyössä olevien puolustusasianajajien toimiminen virassa ja toisaalta mahdollistaa oikeudenkäynti vastaajien ollessa poissa oikeussalista - ryhmän tapauksessa joko jatkuvan häiriökäyttäytymisen tai nälkälakosta aiheutuneen heikkouden takia. Lopulta, lähes kahden vuoden oikeudenkäynnin jälkeen, Baader, Raspe ja Ensslin tuomittiin elinkautiseen neljästä murhasta ja yli kolmestakymmenestä murhayrityksestä.


title: Andreas Baader

text: 17. – 18. lokakuuta välisenä yönä 1977 Andreas Baader ampui itseään niskaan Stammheimin vankilassa, Stuttgartissa, selliinsä salakuljetetulla pistoolilla. Samaan aikaan selleissään myös Raspe ampui itsensä, Ensslin hirttäytyi ja ryhmän jäsen Irmgard Möller teki itsemurhayrityksen iskemällä itseään veitsellä useita kertoja.


title: Andreas Baader

text: Viranomaisten mukaan ampuma-aseet sekä veitsen olivat salakuljettaneet vangeille näiden asianajajat. Asianajajat väittivät, että kyseessä olivat murhat eivätkä itsemurhat.


title: Andreas Baader

text: Ohjaaja Uli Edel on ohjannut Punaista armeijakuntaa käsittelevän vuonna 2008 valmistuneen elokuvan "Baader Meinhof Komplex".. Vuonna 2002 valmistunut elokuva Baader Meinhof oli Christopher Rothin ohjaama.


title: Ulrike Meinhof

text: Ulrike Marie Meinhof () oli saksalainen toimittaja ja sittemmin radikaali vasemmistolainen terroristi. Hän oli mukana perustamassa saksalaista Punaista armeijakuntaa (Rote Armee Fraktion, RAF), joka tuli julkisuudessa tunnetuksi nimellä Baader-Meinhof.


title: Ulrike Meinhof

text: Ennen radikalisoitumistaan Meinhof vaikutti ydinaseiden vastaisessa liikkeessä tiedottajana (1957) ja toimi vasemmistolaisen "Konkret"-lehden toimittajana (1959–1969, päätoimittajana 1962–1964). Hän meni naimisiin tunnetun kommunistin Klaus Rainer Röhlin kanssa 1961 ja sai kaksoset Bettinan ja Reginen 21. syyskuuta 1962. Avioliitto päättyi eroon 1968.


title: Ulrike Meinhof

text: Meinhof alkoi liikkua yhä radikaalimmissa piireissä Berliinissä. Vuonna 1970 hän siirtyi maan alle auttaessaan Andreas Baaderia pakenemaan vankeudesta ja otti osaa pankkiryöstöihin ja pommi-iskuihin, joiden kohteina toimivat lähinnä poliisiasemat ja Yhdysvaltain armeijan tukikohdat. Saksan konservatiivilehdistö nimesi ryhmän nopeasti Baader-Meinhofiksi, vaikka Meinhof ei todellisuudessa ollut ryhmän toiminnallinen johtohahmo, vaan keskeinen henkilö Baaderin ohella oli Gudrun Ensslin. Meinhofia voidaan kuitenkin yhdessä Horst Mahlerin kanssa pitää RAF:n ideologisina johtohahmoina. Meinhof kirjoitti monia ryhmän julistuksista. Näissä ryhmä hyökkäsi tavallisten ihmisten riistoa ja kapitalistisen järjestelmän imperialismia vastaan. Horst Mahler ja Ulrike Meinhof ottivat vallankumoukselliseen teoriaansa vaikutteita muun muassa Leniniltä, Maolta, Carlos Marighellalta sekä Jean-Paul Sartrelta ja Frantz Fanonilta.


title: Ulrike Meinhof

text: 1972 Meinhof jäi kiinni Langenhagenissa ja hänet tuomittiin kahdeksaksi vuodeksi vankeuteen. Meinhof oli muun ryhmän ohella syytettynä neljästä murhasta, 30 murhayrityksestä ja rikollisen ryhmittymän perustamisesta.


title: Ulrike Meinhof

text: 9. toukokuuta 1976 viranomaiset ilmoittivat Ulrike Meinhofin itsemurhasta. Meinhof löydettiin sellistään hirttäytyneenä. Virallisten tiedotteiden sisältämien lukuisten ristiriitaisuuksien takia asiaa tutkimaan perustettiin kansainvälinen tutkintalautakunta, joka päätyi kyseenalaistamaan, oliko kyseessä itsemurha: ”Tutkimustulosten perusteella on epäiltävissä, että Ulrike Meinhof oli jo kuollut, kun hänet ripustettiin roikkumaan, ja on huolestuttavia viitteitä, joiden mukaan joku ulkopuolinen on sekaantunut kuolemaan.”


title: Ulrike Meinhof

text: Ruotsalainen kirjailija Steve Sem-Sandberg on kirjoittanut Ulrike Meinhofin elämästä romaanin "Theres - Romaani Ulrike Meinhofin elämästä". Suomalainen historioitsija Katriina Lehto on kirjoittanut Meinhofista elämäkerran 'Lähemmäs totuutta - ei todellisuutta' ja tehnyt hänestä väitöskirjansa. Ohjaaja Uli Edel on ohjannut Punaista armeijakuntaa käsittelevän vuonna 2008 valmistuneen elokuvan "Baader Meinhof Komplex".


title: Väisälä

text: Väisälä-nimi liittyy mm. seuraaviin:


title: Vaisala

text: Vaisala Oyj on Vilho Väisälän perustama suomalainen pörssiyhtiö, joka valmistaa mittalaitteita ja -järjestelmiä. Vaisala kehittää, valmistaa ja markkinoi tuotteita ja palveluja ympäristönmittaukseen ja teollisuuden mittaustarpeisiin.


title: Vaisala

text: Tärkeimpiä asiakkaita ovat eri maiden ilmatieteelliset laitokset, meteorologiset tutkimuslaitokset, tie- ja ilmailuviranomaiset, puolustusvoimat, luonnonvaroja valvovat viranomaiset, vakuutusyhtiöt ja energiayhtiöt, sekä erilaiset teollisuusyritykset mm. lääketeollisuuden, merenkulun ja elektroniikkateollisuuden aloilta.


title: Vaisala

text: Vaisalan pääkonttori sijaitsee Vantaanlaaksossa Vantaalla. Pääkonttorissa on tutkimus-, tuotekehitys-, tuotanto- ja hallintotoimintoja.


title: Vaisala

text: Vaisala-konserni on kansainvälinen yritys, jolla on maailmanlaajuinen asiakaskunta. Vuonna 2007 ulkomaantoimintojen osuus liikevaihdosta oli 96 prosenttia. Vaisalalla on lähes 30 toimistoa, ja liiketoimintaa Yhdysvalloissa, Kanadassa, Isossa-Britanniassa, Ranskassa, Saksassa, Ruotsissa, Malesiassa, Kiinassa, Yhdistyneissä Arabiemiirikunnissa, Japanissa ja Australiassa. Henkilöstöstä työskenteli Suomessa 61 prosenttia.


title: Vaisala

text: Vaisalan historia ulottuu 1930-luvulle asti, jolloin professori Vilho Väisälä, Vaisalan perustaja ja pitkäaikainen toimitusjohtaja kehitti tuotantokelpoisen radiosondin vuonna 1936. Tällöin alkoi myös Vaisalan toiminta. Yritys kasvoi pikkuhiljaa kansainvälisen maineen ansiosta.


title: Vaisala

text: Vaisala vakiinnutti asemansa merkittävänä suomalaisena vientiyrityksenä ja sai vuonna 1968 tasavallan presidentin vientipalkinnon. Vuoden 1954 lopussa Vaisala muutti uuteen tehdaskiinteistöön Vantaalle, Helsingin liepeille. Sen jälkeen pääkonttoria on laajennettu useaan otteeseen ja yrityksen tuotevalikoima on monipuolistunut. Nykyisin Vaisalassa on yli tuhat työntekijää ja viennin osuus tuotannosta on noin 96 prosenttia.


title: Vaisala

text: Vuonna 1985 Vaisala-konserni osti yhdysvaltalainen tuulikeilaimia valmistava Tycho Technologies Inc:n koko osakekannan.


title: Vaisala

text: Elokuussa 1989 Vaisala-konserni osti englantilaisen Thermal Mapping International Ltd:n koko osakekannan. Thermal Mapping oli erikoistunut teiden ja kiitoteiden lämpöominaisuuksien mittaamiseen ja ennustemallien toimittamiseen.


title: Vaisala

text: Kesäkuussa 1995 Vaisala-konserni myi piiantureita autoteollisuudelle valmistavan Vaisala Technologies Inc., Oy:n yhdysvaltalaiselle Breed Technologies Inc:lle.


title: Vaisala

text: Heinäkuussa 1996 Vaisala-konserni osti yhdysvaltalaisen, lentosäähavaintolaitteita valmistavan Artais Weather Check Inc:n koko osakekannan.


title: Vaisala

text: Maaliskuussa 1999 Vaisala-konserni osti yhdysvaltalaisen AIR Inc:n koko osakekannan. Lokakuussa 1999 Vaisala-konserni osti yhdysvaltalaisen Handar Inc:n koko osakekannan.


title: Vaisala

text: Lokakuussa 2000 Vaisala-konserni osti saksalaisen Jenoptik Impulsphysik GmbH:n koko osakekannan. Helmikuussa 2000 Vaisala-konserni osti ranskalaisen Dimension SA:n koko osakekannan.


title: Vaisala

text: Kesäkuussa 2001 Vaisala-konserni osti yhdysvaltalaisen Radian International LCC:n meteorologisten järjestelmien yksikön.


title: Vaisala

text: Maaliskuussa 2002 Vaisala-konserni osti yhdysvaltalaisen Global Atmospherics Corporationin koko osakekannan.


title: Vaisala

text: Joulukuussa 2005 Vaisala-konserni osti yhdysvaltalaisen Sigmetin. Heinäkuussa 2005 Vaisala-konserni osti yhdysvaltalaisen CLH Inc:n.


title: Vaisala

text: Joulukuussa 2009 Vaisala-konserni ilmoitti aikeestaan ostaa yhdysvaltalaisen Nasdaq-listatun Quixote Corporationin tytäryhtiön Quixote Transportation Technologies, Incin (QTT).


title: Vaisala

text: Maaliskuussa 2010 Vaisala-konserni osti kanadalaisen lääketeollisuuden olosuhdemittauksiin erikoistuneen Veriteq Instruments Inc -yrityksen.


title: Vaisala

text: Elokuussa 2013 Vaisala-konserni osti yhdysvaltalaisen tuulienergiasektorin johtavan etämittausteknologiaan ja datapalveluihin erikoistuneen Second Wind Systems Inc:in.


title: Vaisala

text: Joulukuussa 2013 Vaisala osti uusiutuvan 3TIER Inc.:n, joka on energiantuotannon arviointiin ja ennustamiseen erikoistunut yhdysvaltalaisyritys .


title: Vaisala

text: Lokakuussa 2018 Vaisala ilmoitti ostavansa ranskalaisen tuulimittarivalmistaja Leospheren.


title: Vaisala

text: Vaisalan liiketoiminta-alueet, Weather ja Controlled Environment, keskittyvät ympäristön mittaamiseen, esimerkiksi sääilmiöiden mittaukseen sekä erilaisiin teollisuusmittauksiin. Weather-liiketoimintalue keskittyy sääilmiöiden mittaukseen tarkoitettuihin laitteisiin ja järjestelmiin. Controlled Environment -liiketoiminta-alueen mittalaitteita ja järjestelmiä taas käytetään erilaisissa teollisuuden sovelluksissa.


title: Vaisala

text: Weather-liiketoiminta-alue kehittää, valmistaa ja markkinoi yläilmakehän säähavaintoihin käytettäviä järjestelmiä ja laitteita. Radiosondit, pudotussondit sekä niiden lähettämää tietoa vastaanottava ja käsittelevä maakalusto, tuulikeilaimet, salamanpaikannusjärjestelmät sekä toimintaan liittyvät lisäarvopalvelut, kuten asennus-, koulutus-, huolto-, konsultointi- ja käyttöpalvelut ovat sen keskeiset tuoteryhmät. Liiketoiminta-alueen tärkeimmät asiakasryhmät ovat ilmatieteen laitokset, meteorologian ja klimatologian tutkimuslaitokset, uusiutuvan energian markkinat, tie- ja rautatieviranomaiset, merenkulku, puolustusvoimat, ilmanlaatua valvovat viranomaiset sekä siviili-ilmailuviranomaiset.


title: Vaisala

text: Controlled Environment -liiketoiminta-alue kehittää, valmistaa ja markkinoi mittalaitteita ja järjestelmiä, joilla mitataan mm. lämpötilaa, kosteutta, kastepistettä, hiilidioksidia, painetta sekä öljyn kosteutta. Mittausten avulla parannetaan tuotantoprosessien tehokkuutta ja tuotteiden laatua, vähennetään energian kulutusta sekä lisätään turvallisuutta ja hyvinvointia. Liiketoiminta-alueen asiakkaita ovat lääketeollisuuden ja biotekniikan yritykset, lääkkeiden kuljetusliikkeet, lääkintälaitteiden valmistajat, sekä sähköntuotannon ja -jakelun, merenkulun, auto- ja elektroniikkateollisuuden sekä rakennusautomaation alojen yritykset.


title: Loesje

text: Loesje on kansainvälinen sananvapautta vaaliva organisaatio, joka perustettiin Arnhemissa, Alankomaissa vuonna 1983. Järjestö kansainvälistyi vuonna 1989. Se on ottanut tehtäväkseen levittää luovuutta, positiivista kriittisyyttä, poliittisia ideoita, filosofisia pohdintoja ja ajatuksia ajankohtaisista aiheista julisteilla, joissa on lyhyitä ja iskeviä sloganeita. Julisteissa on allekirjoituksena fiktiivinen "Loesje", joka on hollantilainen tytön nimi.


title: Loesje

text: Järjestön toiminnan laajuudesta ei ole tarkkoja tietoja, mutta se on aktiivinen yli 20 maassa. Kansainvälistä uutiskirjettä tilaa 200 ihmistä, ja hollantilaista 500.


title: Loesje

text: Syyskuusta 2005 asti Loesjen keskuspaikka on ollut Berliinissä, josta järjestö organisoi useita tapahtumia ja projekteja ympäri maailman.


title: Warren Spector

text: Warren Spector (s. 2. lokakuuta 1955) on yksi arvostetuimmista tietokonepelisuunnittelijoista.


title: Warren Spector

text: Ennen liittymistään tietokonepelialalle hän työskenteli "Steve Jackson Gamesilla" tuottaen roolipelejä. Myöhemmin hän työskenteli Origin Systemsilla ja Looking Glass Studiosilla muun muassa "Ultima Underworld", "System Shock" ja "Thief" pelien parissa. Vuonna 1997 hän siirtyi Ion Stormille, joka kehitti muun muassa "Deus Ex", "Deus Ex: Invisible War" ja "Thief: The Dark Project" pelit.


title: Warren Spector

text: Vuonna 2004 hän lähti Ion Stormilta henkilökohtaisista syistä.


title: Chicago

text: Chicago ([šikago]) on Yhdysvaltain Illinoisin osavaltiossa Michiganjärven rannalla sijaitseva kaupunki. Se on Yhdysvaltain kolmanneksi suurin kaupunki New Yorkin ja Los Angelesin jälkeen. Vuonna 2014 kaupungin väkiluku oli noin 2,7 miljoonaa ja metropolialueen noin 9,9 miljoonaa. Chicago on huomattava elinkeinoelämän, teollisuuden ja kulttuurin keskus.


title: Chicago

text: Kaupunki tunnetaan myös arkkitehtuuristaan ja etenkin lukuisista pilvenpiirtäjistään. Kaupungin kuuluisin maamerkki on maailman korkeimpiin rakennuksiin kuuluva Willis Tower, entinen Sears Tower. Chicagossa on useita korkeakouluja, kuten Chicagon yliopisto sekä huomattavia museoita kuten taidemuseo Art Institute of Chicago. Kaupungin nähtävyyksiin kuuluvat Adlerin planetaario ja Shedd Aquarium -akvaario.


title: Chicago

text:
Nimi Chicago on ranskankielinen muunnos alueella asuneiden intiaanien sanasta "shikaakwa", joka oli viittaus villisipulin hajuun. Alun perin tätä nimeä käytettiin Chicago-joesta, mutta sitä ryhdyttiin sittemmin käyttämään paikasta, jonne Chicagon kaupunki on rakennettu. Alueella asui 1700-luvulla potawatomi-intiaaneja, jotka olivat syrjäyttäneet varhaisemmat asukkaat miamit.
Jean Baptiste Pointe du Sable perusti vuonna 1770 paikalle ensimmäisen kauppa-aseman. Vuonna 1803 Yhdysvaltain armeija rakensi vaatimattoman linnoituksen, joka kuitenkin tuhottiin jo 1812. Vuonna 1816 intiaaniheimot luovuttivat Chicagon alueen Yhdysvalloille, ja paikalle alkoi vähitellen kasvaa asutuskeskus. Chicago sai kaupunginoikeudet 4. maaliskuuta 1837.


title: Chicago

text: Kaupungin kasvu liittyi 1800- ja 1900-luvuilla esiintyneeseen asutuksen laajentumiseen maan läntisempiin osiin. Chicagosta muodostui merkittävä kaupunki idästä päin saapuvien asukkaiden ansiosta. Chicagoon kyettiin matkustamaan Suurten järvien kautta ja myöhemmin rautateitse. Chicagon historiassa lihanjalostuksella on rooli, sillä keskilännen siankasvattajat toivat siat teurastettaviksi Chicagoon, josta lihatuotteet kuljetettiin idän asutuskeskuksiin. Kaupunki nousi 1920-luvulla kansainväliseen kuuluisuuteen pahamaineisten gangsteriensa ja korruptionsa vuoksi. Ennen Las Vegasin kasvua Chicago oli Yhdysvaltojen merkittävä viihde-elämän keskus.


title: Chicago

text: Rautatieliikenteen nopea kehitys ja Chicagon edullinen sijainti kiihdyttivät kaupungin kasvua. Chicagon läpi kulkevat rautatielinjat yhdistivät Yhdysvaltain itä- ja länsirannikon, ja 1848 avattu Illinoisin ja Michiganin kanava yhdisti suuret järvet ja Mississippi-joen. Chicagon väkiluku kasvoi 1800-luvulla räjähdysmäisesti. Väkilukua kasvattivat ennen kaikkea Euroopasta muuttaneet siirtolaiset. Kaupungista tuli 1800-luvun jälkipuoliskolla Yhdysvaltojen puutavaran- ja viljakaupan sekä lihateollisuuden keskus.


title: Chicago

text: Vuonna 1871 suurin osa kaupungista paloi Chicagon suuressa palossa. Silloisessa kaupungissa oli asukkaita yli 300 000. Palon vuoksi lähes koko kaupunki täytyi rakentaa uudelleen, mikä antoi suunnittelijoille vapaat kädet korjata aikaisempia ongelmia. Seuraavina vuosina Chicagon arkkitehtuuri, niin sanottu Chicagon koulu, vaikutti maailmanlaajuisesti. Maailman ensimmäinen pilvenpiirtäjä, Home Insurance Building, rakennettiin kaupunkiin vuonna 1885. Kaupunki elpyi suuren palon jälkeen nopeasti, ja vuonna 1890 Chicagossa oli jo yli miljoona asukasta.


title: Chicago

text: Myös useat muut traagiset tulipalot ovat koetelleet Chicagoa. 602 ihmistä sai surmansa "Iroquois Theatren" palossa 1903. Hotelli "La Salle" paloi 1946, ja onnettomuus vaati 61 henkeä. Vuonna 1958 katolinen ala-aste "Our Lady of the Angels" paloi, kun koulupäivää oli jäljellä enää vain 18 minuuttia. 92 lasta ja kolme heitä opettanutta nunnaa kuoli.


title: Chicago

text: Kaupunki on tunnettu 1900-luvun alkupuolen järjestäytyneestä rikollisuudestaan. Tunnetuin gangsteri oli Al Capone. Liike-elämä on edelleen vilkasta.


title: Chicago

text: Chicago oli Global Financial Centres Indexin mukaan maailman kahdeksanneksi merkittävin finanssikeskus vuonna 2012. Chicagossa operoi neljä pörssiä:Chicago sijaitsee Michiganjärven etelärannikolla, ja siellä vallitsee lauhkea mannerilmasto, talvet ovat suomalaisittainkin kylmiä ja lumisia, ja kesät kuitenkin varsin kuumia ja kosteita. Säänvaihtelut voivat olla etenkin keväällä ja syksyllä todella rajuja johtuen kaupungin sijainnista keskellä mannerta. Yhdysvaltojen Census Bureaun mukaan Chicagon pinta-ala on 606,1 km² josta 588,3 km² maata ja 17,8 km² vettä. Veden osuus on 2,94 %.


title: Chicago

text: Chicago on keskeisen sijaintinsa vuoksi liikenteen solmukohta. Kaupunki on Yhdysvaltojen rautatieliikenteen keskus.


title: Chicago

text: O'Haren kansainvälinen lentoasema on yksi maailman vilkkaimpia.


title: Chicago

text: Chicago on päätepiste usealle Interstate-tielle, kuten I-55 ja I-57 ja sen poikki kulkee mm. I-90 ja I-80.


title: Chicago

text: Chicagon metron nimi on 'L', joka on USA:n kolmanneksi suurin metroverkosto New Yorkin ja Washington DC:n jälkeen. Vuoden 2012 loppupuolella sillä tehtiin päivittäin keskimäärin 728 800 matkaa.


title: Chicago

text: Chicagossa on maan sisävesien vilkkain rahtisatama ja sinne pääsevät myös valtamerilaivat Saint Lawrencen vesitietä pitkin.


title: Chicago

text: Chicagossa julkaistaan kahta suurta päivälehteä, Chicago Tribunea ja Chicago Sun-Timesia. Vuonna 2013 molemmat olivat levikiltään Yhdysvaltojen kymmenen suurimman sanomalehden joukossa. Chicago Tribune on perinteisesti Yhdysvaltain keskilännen johtava sanomalehti. Lisäksi kaupungissa ilmestyy lukuisia pienempiä paikallislehtiä.


title: Chicago

text: Chicagon nähtävyyksiin kuuluvat Field Museum of Natural History, Shedd Aquarium, Adlerin planetaario, sekä Art Institute of Chicago, jossa on yksi huomattavimpia impressionistien kokoelmia maailmassa. Myös vanhan sataman alueella sijaitseva Navy Pier on suosittu turistikohde. Kaupungin arkkitehtonisiin nähtävyyksiin kuuluvat muun muassa Frank Lloyd Wrightin suunnittelema Robie House sekä Yhdysvaltain toiseksi korkein rakennus Willis Tower. Chicagon pilvenpiirtäjiin kuuluu myös Donald Trumpin Trump International Hotel and Tower, 96-kerroksinen luksushotelli joka 423 metrin korkeudellaan on Yhdysvaltain kolmanneksi korkein rakennus.


title: Chicago

text: Michigan Avenuen "Magnificent Mileksi" kutsuttu osuus on yksi Yhdysvaltojen tunnetuimmista ostoskaduista. Muita nähtävyyksiä ovat Chicagon monet puistot, kuten Lincoln Park ja Millennium Park.


title: Chicago

text: Panoraamakuva Chicagon keskustamaisemasta:


title: Kaakao

text: Kaakao on kaakaopuun siemenistä eli pavuista valmistettua raaka-ainetta, jota käytetään muun muassa suklaan ja kaakaojuoman valmistuksessa sekä tupakan lisäaineosana. Kaakaopuu kasvaa luonnonvaraisena trooppisessa Amerikassa ja viljeltynä kaikkialla tropiikissa.


title: Kaakao

text: Sana "kaakao" tulee espanjan kautta Mesoamerikan intiaanikielten (erityisesti mayojen kielen) sanasta "kakaw". Kaakaoiden suvun "Theobroma" nimi tarkoittaa ”jumalten ruokaa”.


title: Kaakao

text: Viisi suurinta kaakaontuottajamaata ovat Norsunluurannikko 38 %, Ghana 21 %, Indonesia 13 %, Nigeria 5 % ja Kamerun 5 %. Viisi suurinta kaakaon kuluttajamaata ovat Yhdysvallat 33 %, Saksa 12 %, Ranska 11 %, Britannia 9 % ja Venäjä 8 %.


title: Kaakao

text: Kaakaopuun kukat puhkeavat "kauliflorisesti" suoraan rungosta ja oksista. Yhtä keskimäärin kolmenkymmenen sentin pituista kaakaohedelmää kohden kehittyy noin 3 000 kukkaa. Kaakaopuun hedelmät poimitaan käsin ja halkaistaan suurilla veitsillä. Siemenet eli pavut kaavitaan talteen ja annetaan käydä eli fermentoitua auringon lämmössä muutama vuorokausi, jotta niiden maku kehittyisi aromikkaaksi. Tämän jälkeen papujen annetaan kuivua ja ne toimitetaan keräilykeskuksiin.


title: Kaakao

text: Välittäjät ostavat pavut, ne pakataan juuttisäkkeihin ja rahdataan satamien varastoihin. Pavut kuljetetaan bulkkina, irtotavarana, Eurooppaan ja Amerikkaan suurissa rahtilaivoissa. Loppukäsittely tapahtuu muutamassa suuressa laitoksessa, jotka ovat erikoistuneet kaakaon prosessointiin. Kuoret poistetaan ja pavut paahdetaan ja jauhetaan kuumana juoksevaksi tahnaksi, jota kutsutaan kaakaomassaksi. Paahtolämpötila ja -aika riippuu papujen käyttötarkoituksesta: paahtoajan ollessa kymmenen minuutin luokkaa ja lämpötilan 70–140 asteen tuntumassa. Pieni osa kaakaosta prosessoidaan jo alkuperämaassa samoin kuin edellä kuvattiin.


title: Kaakao

text: Kaakaojauhetta valmistetaan teollisesti puristamalla kaakaomassasta suurin osa rasvasta pois. Näin saatua rasvaa nimitetään kaakaovoiksi. Ennen puristamista massa käsitellään alkaloimalla, joka vaikuttaa makuun ja tehostaa puristusprosessia. Puristuksessa syntyy kaakaokakku, joka on kova kiekko. Kakku jauhetaan, jäähdytetään ja pakataan noin 20 kg:n säkkeihin. Kaakaojauhe on erittäin hyvin säilyvää. Kaakaojauheeseen voidaan lisätä sokeria, lesitiiniä ja joskus maitojauhetta, ja tästä seoksesta saadaan maidon kanssa sekoitettua kaakaojuomaa.


title: Kaakao

text: Kaakaon maailmanmarkkinahinta on heilahdellut voimakkaasti sen jälkeen, kun hintasäännöstelystä luovuttiin 1980-luvulla. Yhden suklaapatukan tuottamiseen tarvittavan kaakaomäärän tuottajahinta on nykyisin noin 3 senttiä. Alhaisen tuottajahinnan vuoksi viljelijöillä ei ole aina varaa palkata työvoimaa, joten he käyttävät omia lapsiaan tai ulkomailta kaapattuja lapsiorjia.Kuluttaja 7/2005: Suklaan etiikka puntarissa. http://www.kuluttaja.fi/Page/d10b5871-58c2-49ec-a7dd-d94e18eddcfb.aspx


title: Kaakao

text: Kansainvälisen työjärjestön ILO:n vuonna 2001 tekemän tutkimuksen mukaan kaakaopelloilla työskentelee satojatuhansia lapsia, joista osa elää orjuudessa. Kaakaon tuottajamaat ja suklaateollisuus sopivat vuonna 2001, että lapsityövoiman käyttö lopetetaan vuoteen 2005 mennessä. Tästä huolimatta suurin osa suurimman suklaantuottajamaan Norsunluurannikon kaakaosta tuotetaan edelleen lapsityövoimalla. Vuonna 2010 tanskalainen dokumentti The Dark Side of Chocolate kertoi, että alle 15-vuotiaiden lasten myyminen Malista Norsunluurannikon kaakaotiloille eli lapsikauppa on yleistä ja jokapäiväistä. Kaakaoplantaaseilla tehtävä työ on fyysisesti raskasta ja terveydelle vaarallista. Lapsiorjan nykyhinta Norsunluurannikolla on alle 200 euroa.


title: Kaakao

text: Kaakaon vastuullisuutta ei voi varmistaa luotettavasti ilman kolmannen osapuolen sertifiointia. Kaakaossa ei ole jäljitettävyyttä, ja puheet sertifiointien ulkopuolella tapahtuvasta vastuuvalvonnasta eivät vakuuta, sanoo Finnwatchin toiminnanjohtaja Sonja Vartiala.


title: Kaakao

text:
Finnwatchin näkemyksen mukaan kaakaosertifiointien hankinnassa vitkuttelevat yritykset rikkovat OECD:n ohjeistoa monikansallisille yrityksille. Ohjeiston mukaan yritysten tulee ”osallistua lapsityövoiman käytön tehokkaaseen kitkemiseen ja ryhtyä välittömästi tehokkaisiin toimiin, jotta varmistettaisiin lapsityövoiman käytön pahimpien muotojen kieltäminen ja poistaminen pikaisesti.”
Kaakaojauheessa on tavallisimmin noin kymmenen prosenttia rasvaa, minkä vuoksi se sisältää paljon energiaa: noin 400 kilokaloria sataa grammaa kohti. Kaakao sisältää myös flavonoideja, jotka muun muassa parantavat verisuonten toimintaa.


title: Kaakao

text: Kaakaolajikkeet sisältävät lisäksi vaihtelevia pitoisuuksia piristäviä alkaloideja kofeiinia, teobromiinia ja teofylliiniä.


title: Kaakao

text: Raakakaakao on yksi maailman ravinnerikkaimmista ja kompleksisimmista ruoka-aineista. Kaakao sisältää yli 1 200 aktiivista ainesosaa ja 10 % kaakaon painosta on antioksidantteja. Kaakao sisältää muun muassa magnesiumia, rautaa, mangaania, kromia, rikkiä, kuparia ja sinkkiä. Lisäksi kaakao on erittäin hyvä kuitujen lähde.


title: Kaakao

text: Jo Kristoffer Kolumbus toi kolmannelta Amerikan-matkaltaan 1502 tuliaisena kaakaopapuja, mutta vasta Hernán Cortés ymmärsi todella kaakaon arvon. Cortés huomasi kaakaon olevan asteekkien pyhä juoma, jota he arvostivat niin paljon, että kaakaopapuja käytettiin asteekkien valtakunnassa maksuvälineenä. Vuonna 1521 Cortés valloitti asteekkien pääkaupungin ja lähetti laivalasteittain asteekkien aarteita Espanjaan. Kullan ohella laivoihin lastattiin kaakaota ja vaniljaa.


title: Aurora

text: Aurora voi tarkoittaa:


title: Ilmanvastus

text: Ilmanvastuksella tarkoitetaan kappaleen liikettä vastustavaa voimaa, joka aiheutuu kappaleen pinnan ja ilman välisestä vuorovaikutuksesta.


title: Ilmanvastus

text: Ilmanvastuksella on paljon merkitystä varsinkin suurissa nopeuksissa, koska ilmanvastus kasvaa nopeuden neliössä. Se otetaankin aina huomioon, kun suunnitellaan esimerkiksi lentokoneita, autoja tai ohjuksia. Sellaista kohdetta, jonka suunnittelussa on pyritty ilmanvastuksen minimoimiseen, sanotaan "virtaviivaiseksi" (muoto, jolla on mahdollisimman vähän ilmanvastusta).


title: Ilmanvastus

text: Esimerkiksi kun meteori syöksyy Maan ilmakehään, ilmanvastuksen aiheuttama kuumuus sulattaa tai jopa höyrystää kappaleen. Saman seikan vuoksi avaruussukkulan keulassa, siipien etuosissa ja pohjassa käytetään vahvistettuja hiilipohjaisia lämpötiiliä suojaamaan sukkulan rakenteita kuumuudelta.


title: Ilmanvastus

text: Newtonin vastuslaki:


title: Ilmanvastus

text: missä "F" on vastusvoima, "ρ" ilman senhetkinen tiheys, "v" kappaleen senhetkinen nopeus, "A" kappaleen poikkipinta-ala liikettä kohtisuorassa suunnassa ja "C" ilmanvastuskerroin (niin sanottu muotokerroin), jonka arvo riippuu kappaleen muodosta, eli geometriasta. Kaava pätee, kun kappaleen nopeus on äänen nopeutta pienempi. Erilaisten kappaleiden aiheuttama ilmanvastus määritellään kokeellisesti tuulitunnelissa.


title: Ilmanvastus

text: Vastuksen komponentit (erityisesti lentokoneessa):


title: Litorinameri

text: Litorinameri oli Itämeren nykyistä suolaisempi ja jonkin verran laajempi varhaisvaihe Ancylusjärven jälkeen noin 8 500 – 4 000/2 000 vuotta sitten.


title: Litorinameri

text: Litorinameri syntyi, kun jääkauden jälkeinen valtameren pinnan nousu ylti Tanskan salmien tasolle, ja niiden kohdalle syntyi uomia, joista aiemmin makeaan Ancylusjärveen pääsi suolaista vettä. Litorinakauden aikana Tanskan salmista muodostui syvemmät ja leveämmät kuin nykyisin, ja tämän takia meri oli huomattavasti nykyistä suolaisempi. Litorinakausi on jääkauden jälkeisen ajan merellisin vaihe Itämeren historiassa. Litorinameren aikana myös ilmasto Suomessa oli pari astetta nykyistä lämpimämpi ja kasvillisuutena lehtipuita nykyistä enemmän. Kauden alussa oli lämmin, kostea atlanttinen ilmasto, joka viileni kauden loppupuolella nykyistä viileämmäksi subboreaaliseksi.


title: Litorinameri

text: Litorinameri oli nykyistä Itämerta jonkin verran laajempi. Merivaihe on saanut nimensä litorinakotilosta, joka viihtyy suolaisessa vedessä. Litorinakaudella kotilo yleistyi koko Itämeren alueella. Nykyisin, suolapitoisuuden laskettua Tanskan salmien madalluttua maankohoamisen vaikutuksesta, litorinakotiloa tavataan lähinnä Tanskan Bornholmin eteläpuolella. Litorinamerta seurasi Post-Litorinameri eli nykyinen Itämeri.


title: Litorinameri

text: Pohjanmaalla tavataan yleisesti ns. alunamaita, jotka ovat Litorinameren aikaan muodostuneita sulfidipitoisia savikkoja. Nämä savikot aiheuttavat ongelmia sadevesien hapettaessa sulfideja rikkihapoksi, joka puolestaan alentaa vesistöjen pH:ta ja liuottaa metalleja. Sateen jälkeen tapahtuva äkkinäinen veden happamoituminen on aiheuttanut mm. kalakuolemia Kyrönjoen alueella.


title: Giovanni Battista Belzoni

text: Giovanni Battista Belzoni (15. marraskuuta 1778 – 3. joulukuuta 1823) oli italialainen arkeologi ja egyptologi. Kuuluisaksi hän tuli löydettyään Kuninkaiden laaksosta uusia hautoja ja kirjoitettuaan "Narrative of the Operations and Recent Discoveries Within the Pyramids, Temples, Tombs, and Excavations in Egypt and Nubia" –nimisen kirjan.


title: Giovanni Battista Belzoni

text: Giovanni Battista Belzoni syntyi Padovassa, Italiassa 15. marraskuuta 1778. Hän oli neljätoistalapsisen, alun perin roomalaisen, perheen nuorin. Belzonin isä toimi parturina.


title: Giovanni Battista Belzoni

text: Ollessaan 16-vuotias Belzoni liittyi roomalaiseen munkkiveljeskuntaan. Napoleonin hyökättyä Roomaan 1798 Belzoni pakeni Roomasta takaisin Padovaan, jossa hän ryhtyi opiskelemaan hydrauliikkaa ja valmistui myöhemmin insinööriksi. Vuonna 1800 hän muutti Hollantiin. Belzoni, joka oli varsin pitkä (noin 200cm), muutti Englantiin vuonna 1803 ja ryhtyi esiintymään voimamiehenä kiertelevissä sirkuksissa. Hän käytti taiteilijanimeä "Patagonian Simson". Hänen päänumeronsa oli lastata kaksitoista ihmistä eräänlaiselle rautatelineelle, jota hän sitten kantoi ympäri sirkusareenaa. Belzonin sirkusura kesti kaksitoista vuotta, jonka kuluessa hän solmi avioliiton englantilaisen Sarahin kanssa.


title: Giovanni Battista Belzoni

text: Lopetettuaan sirkusuransa Belzoni matkusti vaimonsa ja irlantilaisen palvelijansa James Curtinin kanssa Maltalle, jossa tapasi Egyptin käskynhaltijan Muhammed Ali Paššan. Kohtaaminen herätti Belzonin kiinnostuksen, joten hän matkusti Kairoon toivoen voivansa myydä käskynhaltijalle hydraulisen kastelulaitteen, jolla Niilin vettä pystyttiin nostamaan viljelyksille. Vaikka kone toimi odotetusti, hylkäsi Muhammed Ali kaupat, mutta antoi Belzonille pienen valtion apurahan, joka mahdollisti jäämisen Egyptiin.


title: Giovanni Battista Belzoni

text: Egyptissä asuessaan Belzoni tapasi sveitsiläisen tutkimusmatkailijan Johann Ludwig Burckhardtin, joka oli ryhtynyt käyttämään arabialaisia vaatteita ja opetellut puhumaan arabiaa. Burckhardt oli näin päässyt paikkoihin, joihin muita eurooppalaisia ei päästetty. Hän kertoi Belzonille matkoillaan näkemistään monumenteista, muun muassa suurenmoisesta temppelistä, jota hän kutsui "Ipsambalin" (Abu Simbel) nimellä, sekä Luxorissa sijaitsevasta "nuori Memnon" -nimellä tunnetusta Ramses II:n patsaasta.